Politika privatnosti – W E B A Z Z O\nVlasnik i lice koje upravlja marketing platformom koja omogućava alate za povezivanje sa sajtom (u daljem tekstu WEBAZZO) je kompanija Alpha Media Beograd.\nWEBAZZO je posvećena zaštiti svih informacija koje sakuplja i čuva o Vama. Korisnici našeg sajta prihvataju da se podaci o njima koriste u skladu sa ovom Politikom privatnosti.\nWEBAZZO sakuplja minimalnu količinu informacija o Vama u svrhu pružanja kvalitetne usluge. Politika privatnosti ukazuje na sve procese koji mogu rezultirati sakupljanjem podataka o Vama. Vaša poseta našem sajtu daje nam pravo za prikupljanje pomenutih informacija.\nWEBAZZO može sakupljati sve informacije koje nam šaljete zavisno od tipa formulara koje popunjavate uključujući ime, adresu, broj telefona, faksa, e-mail adresu, kao i ostale podatke koje možete ostaviti na sajtu. Ostale informacije koje mogu biti zahtevane u skladu sa promenama koje su naznačene na sajtu.\nWEBAZZO koristi sakupljene informacije prvenstvano u svrhu obrade zahteva korisnika i posetioca sajta. Sve standardne mere predostrožnosti se preduzimaju kako bi se sprečio neovlašćen pristup ovim podacima. Od korisnika se može zahtevati naknadna provera identiteta kako bi informacije o nalozima bile potpune.\nWEBAZZO će povremeno slati newsletter na primarni kontakt e-mail, a korisnici imaju mogućnosti da se ispišu sa ove mailing liste.\nWEBAZZO ne razmenjuje ni jednu informaciju o korisnicima sa trećim licima. WEBAZZO može koristiti informacije u cilju održavanja kontakta sa korisnicima i obaveštavanja o razvoju našeg biznisa. I ovom slučaju korisnici imaju mogućnost da se ispišu sa mailing liste. Ukoliko u nekom trenutku u budućnosti budemo primorani da otkrijemo sakupljene informacije trećoj strani (npr. državnim organima), o tome će korisnik biti obavešten i dati svoju saglasnost.\nWEBAZZO može povremeno objaviti informacije opšteg tipa trećim licima – na primer, broj posetilaca sajta koji su popunili neku online prijavu, ali pritom nikada neće uključiti informacije pomoću kojih bi se mogli identifikovati pojedinci, osobe koje su popunile pomenutu formu.\nWEBAZZO nije odgovoran za sadržaj informacija objavljenih od strane korisnika putem chat-a ili komentara. WEBAZZO nije u obavezi da prati razgovore korisnika na chatu i samim tim se ne smatra odgovornim za bilo koja saopštenja, bez obzira da li proizilaze ili ne iz zakona o autorskim pravima, kleveti, privatnosti ili drugog.\nWEBAZZO garantuje da striktno primenjuje sve standardne bezbednosne mere štiteći lične podatke sakupljene od svojih korisnika. Ovo uključuje ali nije ograničeno sa: pristupom ličnim podacima sa lozinkom, ograničenim pristupom osetljivim podacima, enkriptovanim transfer osetljivih podataka poslatih od strane korisnika na WEBAZZO formama za prijavu, naručivanje itd. Ipak, mogu postojati propusti vezani za bezbednost koji nisu pod kontrolom WEBAZZO. Odlukom da kompaniji WEBAZZO obezbedi lične informacije korisnik razume i slaže se sa činjenicom da bezbednost, integritet i privatnost njegovih podataka ne može biti 100% garantovana.\nWEBAZZO zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na sajtu www.webazzo.com. Korisnik se obavezuje da povremeno pročita ovu politiku privatnosti kako bi bio upoznat sa eventualnim izmenama iste. Ukoliko korisnik nastavi da koristi sajt i usluge WEBAZZO nakon bilo koje nove verzije politike privatnosti, podrazumeva se da je istu prihvatio kao važeću.\nZa sva pitanja, zahteve ili pritužbe u vezi sa primenom ove politike ili za ostvarivanje Vaših prava vezanih za zaštitu ličnih podataka možete se obratiti kontakt osobi za zaštitu ličnih podataka: e-mail poverenik@alphamedia.rs.\nAko se u WEBAZZO alatima (internet stranica, portal …) prijavite iz društvenih medija (na primer pomoću Vašeg Facebook naloga), WEBAZZO će zabeležiti Vaše lične podatke dostupne na tim društvenim medijima, i Vaša upotreba tih medija znači da ste izričito saglasni sa prosleđivanjem svojih ličnih podataka koje je WEBAZZO zabeležila pomoću svog alata. Ti društveni mediji imaju sopstvene uslove korišćenja kojih se morate pridržavati tokom njihove upotrebe.\nKako bi obezbedila određene usluge na svom web sajtu, kompanija WEBAZZO može sarađivati sa trećim licima. Drugi oglašivači i ostale organizacije mogu koristiti svoje „kolačiće“ da bi prikupili informacije o vašim aktivnostima na našem web sajtu. Ove informacije mogu koristiti trećem licu da prikaže oglase za koje veruje da će vama biti od značaja na osnovu sadržaja koji ste gledali. Predmetni oglašivači mogu, takođe, koristiti ove informacije u cilju utvrđivanja stepena efektivnosti svojih oglasa. „Kolačiće“ trećeg lica mi ne kontrolišemo i da biste ih onemogućili ili izbrisali, molimo vas da više informacija i instrukcije za onemogućavanje potražite na web stranici relevantnog trećeg lica.\nKompanija WEBAZZO na ovom web sajtu koristi tri tipa kolačića:\nKolačići analitike nam omogućavaju da unapredimo sveukupno korisničko iskustvo na WEBAZZO sajtu prikupljanjem relevantnih analitičkih podataka. Takođe, kolačići analitike nam pomažu da evidentiramo i zabeležimo poteškoće koje ste imali pri poseti WEBAZZO sajtu i pokazuju nam performanse i efektnost našeg digitalnog oglašavanja.\nKolačići marketinga i oglašavanja pomažu kompaniji WEBAZZO i njenim partnerima da vam prikažu relevantne oglase, koji su u skladu sa vašim interesima i koji vam mogu biti značajniji od drugih, nepersonalizovanih digitalnih oglasa. Takođe, možemo koristiti kolačiće iz grupe marketinga i oglašavanja da bismo ograničili broj prikazivanja istog oglasa na WEBAZZO sajtu, kao i da ocenimo stepen efektivnosti naših digitalnih marketinških kampanja. Ovaj tip kolačića nam omogućava prikazivanje personalizovanih reklama na sajtovima naših partnera, na društvenim mrežama, kao i na sajtovima za pretraživanje sadržaja interneta, kao što je www.google.com.


Ko preuzima “tri Petoletke”? – Kruševac PRESS\nAutor S. Milenković\t Poslednje ažuriranje 28.12.2015.\nU Opštini Trstenik oštro su reagovali na nedavnu izjavu ministra privrede Željka Sertića da „tri Petoletke“ preuzimaju radnici”.\n– Kao lokalna samouprava želimo da izrazimo zadovoljstvo što „Prva petoletka“, sa svim zavisnim i nezavisnim društvima, ne spada u grupu onih koje će otići u stečaj, ali i da zatražimo razjašnjenje ko su radnici koji preuzimaju „tri Petoletke“, pod kojim uslovima, na osnovu kog kriterijuma i po kom zakonskom osnovu oni to čine? S obzirom na najnovije informacije da u stečaj idu „”Prva Iskra” Barič i „Zastava grupa“ u svojim određnim delovima“ i da „Prva petoletku“ preuzimaju radnici, očekujemo da ćete najhitnije obustaviti sve procese koji se u ovom trenutku odvijaju u vezi sa socijalnim programom i pokretanjem predstečajnog postupka, kao i da ćete, u najkraćem roku, poslati detaljno uputstvo Ministarstva za preuzimanje „Prve petoletke“ od strane radnika. Ujedno, želimo da verujemo da pod pojmom preuzimanja „Prve petoletke“ od strane radnika, ne podrazumevate preuzimanje od strane aktuelnih direktora koji osnivaju privatne firme i koji imaju nameru da uđu u zakup „Prve petoletke“. – ističe se u saopštenju Opštine Trstenik.\nRadnici “Prve petoletke” mogu da , uz novčani ulog, učestvuju u osnivanju novih preduzeća FOTO: S.Milenković\nU lokalnoj samoupravi su spremni da podrže koncept po kojem radnici preuzimaju “Prvu petoletku” i tvrde da ova kompanija ima zanemarljiva komercijalna dugovanja. Više od 90 odsto “Petoletkinih” dugova čine dugovanja prema državi i lokalnoj samoupravi koja je spremna da se odrekne svojih potraživanja radi očuvanja radnih mesta.\n– Verujemo da pod pojmom „tri Petoletke“, Vi zapravo mislite na „Prvu petoletku“ iz Trstenika kao najvećeg proizvodača hidraulike i pneumatike na Balkanu i da je u pitanju samo tehnička greška ili lapsus, a ne nedovoljno poznavanje sopstvenog resora. Verujemo i da ubrajanje fabrika „PPT TMO“ i „PTT Kočna tehnika“ na spisak od 17 zaštićenih preduzeća predstavlja tehničku grešku, jer se ova dva preduzeća nisu našla na tom spisku, a „PTT Kočna tehnika“ je već u stečaju. – navodi se u otvorenom pismu Opštine Trstenik ministru privrede u Vladi Srbije Željku Sertiću.\nVećina od 1.400 radnika “Prve petoletke” u proteklih mesec dana uzela je socijalni program. Rukovodstvo kompanije ponudilo je radnicima da postanu osnivači novog preduzeća uz novčani ulog. U PPT Servoupravljači ulog je 500 eura, dok je u PPT Zaptivke čak 1400 eura.\nOpština TrstenikPPT ZaptivkePrva petoletkaServoupravljačiŽeljko Sertić


Tramp na Badnji dan tvitovao, hrabrio američke vojnike, igrao golf, najavljivao deci Deda Mraza | Nova Ekonomija\nTramp na Badnji dan tvitovao, hrabrio američke vojnike, igrao golf, najavljivao deci Deda Mraza\n25.12.2017. 09:48 Beta 0\nDonald Tramp, američki predsednik\nAmerički predsednik Donald Tramp bio je vredan i na Badnji dan tvitovao je protiv neprijatelja, ohrabrivao američke vojnike koji su u inostranstvu, igrao golf, razgovarao sa decom koju zanima kada će im Deda Mraz doneti poklone, večerao je sa porodicom i prisustvovao ponoćnoj misi, navodi agencija AP.\nTramp je takođe proveo nekoliko sati igrajući golf u svom privatnom klubu u Palm Biču na Floridi.\nNakon toga, predsednik i prva dama SAD su u okviru programa američke vojne komande zadužene za vazdušnu bezbednost u SAD i Kanadi (Norad North American Aerospace Defense Command), koja svake godine prati putovanje Deda Mraza, razgovarali telefonom sa decom koju je zanimalo kada će Deda Mraz posetiti njihove domove.\n"Deda Mraz se kreće veoma brzo. Biće u tvojoj kući veoma kasno večeras kada budeš spavao", rekao je Tramp u jednom od telefonskih razgovora.\nTramp je u nedelju zahvalio vojnicima koji su daleko od svojih porodica da bi, kako je naveo, branili sve porodice, slobodu i ponos SAD.\n"Mi smo danas kao i svakoga dana zahvalni na vama i vašim porodicama", poručio je Tramp američkim vojnicima koji Božić po gregorijanskom kalendaru provode u inostranstvu.


Gujon: Mnogi Srbi ne znaju da im je u BiH ugrožena imovina - 20.09.2021, Sputnik Srbija\nDirektor Uprave za saradnju sa dijasporom i Srbima u regionu, Arno Gujon, izjavio je da mnogi Srbi ne znaju da im je pravo na imovinu u Federaciji BiH ugroženo... 20.09.2021, Sputnik Srbija\nBeograd i Banjaluka nedavno su pokrenuli kampanju kojom se Srbi, koji imaju vlasništvo u Federaciji BiH, pozivaju da se što pre jave kako ne bi izgubili pravo na imovinu.Dodao je da je zbog toga pokrenuta kampanja, kako bi bili obavešteni o tom procesu i da je veoma lako sačuvati tu imovinu.„Ako se jave kancelarijama za javnu pomoć koju je osnovala Republika Srpska, i ko se javi na vreme, može unapred i bez ikakvih troškova i u realnom vremenu da ostane vlasnik svoje imovine. Ono što je pripadalo Srbima pre rata, ono što je očuvano čak i u ratu, ne sme da se izgubi sad u miru“, poručio je Gujon.Podsetivši da je kampanja pokrenuta pre deset dana, Gujon je za RTS naveo da se od tada javilo više od 500 ljudi.Govoreći o slučajevima kada je procedura usklađivanja već obavljena, Gujon je rekao da imovina ni u tom slučaju nije izgubljena.„Slučajevi u vezi sa imovinom ne zastarevaju. Međutim, to je mnogo komplikovanije, jer to treba da ide uz tužbu. Ljudi koji saznaju ili koji već znaju da su izbrisani, treba da se jave kancelarijama gde će dobiti i pravnu pomoć i sve što je potrebno kako bismo ih preusmerili tamo gde treba“, kazao je Gujon.\nsrbija, imovina, region – politika, bosna i hercegovina (bih), region – društvo, region\n20:13 20.09.2021 (Osveženo: 08:47 21.09.2021)\nDirektor Uprave za saradnju sa dijasporom i Srbima u regionu, Arno Gujon, izjavio je da mnogi Srbi ne znaju da im je pravo na imovinu u Federaciji BiH ugroženo i da je zbog toga pokrenuta kampanja.\nBeograd i Banjaluka nedavno su pokrenuli kampanju kojom se Srbi, koji imaju vlasništvo u Federaciji BiH, pozivaju da se što pre jave kako ne bi izgubili pravo na imovinu.\n„Procena je da oko 400.000 Srba koji žive širom sveta polaže pravo na imovinu u Federaciji BiH. U toku je usklađivanje zemljišnih knjiga i katastra. Tokom procesa usklađivanja ljudi koji su vlasnici, Srbi, poreklom iz Federacije BiH, mogu da izgube pravo na tu imovinu, da budu izbrisani iz svih registara, a da o tome nisu obavešteni“, rekao je Gujon.\n„Ako se jave kancelarijama za javnu pomoć koju je osnovala Republika Srpska, i ko se javi na vreme, može unapred i bez ikakvih troškova i u realnom vremenu da ostane vlasnik svoje imovine. Ono što je pripadalo Srbima pre rata, ono što je očuvano čak i u ratu, ne sme da se izgubi sad u miru“, poručio je Gujon.\nPodsetivši da je kampanja pokrenuta pre deset dana, Gujon je za RTS naveo da se od tada javilo više od 500 ljudi.\n„Javljaju se iz svih zemalja, iz Nemačke, Danske, Amerike, Australije...“, kazao je Gujon.\nGovoreći o slučajevima kada je procedura usklađivanja već obavljena, Gujon je rekao da imovina ni u tom slučaju nije izgubljena.\n„Slučajevi u vezi sa imovinom ne zastarevaju. Međutim, to je mnogo komplikovanije, jer to treba da ide uz tužbu. Ljudi koji saznaju ili koji već znaju da su izbrisani, treba da se jave kancelarijama gde će dobiti i pravnu pomoć i sve što je potrebno kako bismo ih preusmerili tamo gde treba“, kazao je Gujon.


Šarić iz SAD preko Bijeljine hteo da kupi firmu u Srbiji\nDarko Šarić, odbegli narko-bos, planirao je 2008. kupovinu imovine jednog javnog preduzeća u Srbiji - i to novcem svoje firme „Digvižn LLC“, koji je iz američke države Delaver uplaćen u Bobar banku u Bijeljini, a zatim na račun beogradske firme „Modern Real Estate“, saznaje „Blic“.\nIstom transakcijom deset puta veća suma Šarićevog novca otišla je u firmu „Danzo“, koja se bavila izgradnjom stanova u centru Beograda, a čiji je vlasnik misteriozno nestao u martu prošle godine.\nNajnovije podatke o pranju novca Darka Šarića otkrila je policija Republike Srpske, koja je pre dva dana Specijalnom tužilaštvu u Banjaluci podnela dopunu izveštaja o pranju 4.302.358 konvertibilnih maraka (oko 2,14 miliona evra) preko Bobar banke. Sporan novac u Bijeljinu je stigao iz Amerike, i to preko jedne nemačke banke.\nIz dokumenata koje je policija RS zaplenila iz Bobar banke došlo se do imena Marka Dabovića i Duška Kerkeza, kao osoba koje su imale ovlašćenje jedne ofšor-kompanije da urade transfer novca.\n- Prijavljene osobe su, kao članovi organizovane kriminalne grupe Darka Šarića, potpisale fiktivni ugovor o pružanju naknada za konsultanske usluge, koji je zaključen 2008. godine između kompanije „Lafino trejd“, čiji je vlasnik Duško Šarić, i ofšor-firme Darka Šarića „Digvižn LLC“.\nNa osnovu tog ugovora novac je uplaćen na nerezidentni račun ofšor-kompanije, a u nameri da nelegalni novac ubace u finansijske tokove i integrišu u privredno poslovanje u sklopu delatnosti organizovane kriminalne grupe - navodi su u izveštaju.\n„Blic“ saznaje da je sporna suma od 2,2 miliona evra potom završila u Beogradu.\n- Manja suma od 200.000 evra otišla je na račun firme „Modern Real Estate“, čiji su vlasnici upravo Dabović i Kerkez. Taj novac zatim je iskorišćen kao bankarska garancija za učešće na tenderu za kupovinu imovine preduzeća „Skloništa“, međutim, kupovine nije bilo, pa je novac vraćen u Bijeljinu - kaže za „Blic“ izvor iz MUP RS.\nIme Duška Kerkeza do sada nije pominjano u istrazi pranja novca Darka Šarića, a Dabović je poznat kao blizak saradnik Šarićevog saučesnika u krijumčarenju kokaina - Vranjanca Bobana Stojiljkovića, zvanog Đura, koji je uhapšen u aprilu prošle godine.\nStojiljković je uhapšen u momentu kada je s prijateljicom Aleksandrom Mišić pokušao da iz Srbije pobegne u Makedoniju, dok je Dabović istovremeno uhapšen u Beogradu, i to u momentu kada je izašao iz jedne poslovne banke u centru grada. Svi troje potom su osumnjičeni za organizovanje krijumčarenja 900 kilograma kokaina, koji su deo pošiljke od 2,1 tone, koja je u akciji „Balkanski ratnik“ zaplenjena 17. oktobra 2009.\nIzvor „Blica“ iz policije RS navodi da će za srpsko pravosuđe daleko biti interesantnija istraga o preostalih dva miliona evra, koji su 2008. prebačeni iz Amerike u Beograd.\n- Od novca koji je stigao u Bobar banku dva miliona evra otišla su u beogradsku kompaniju „Danzo“, koja se bavila izgradnjom zgrada, a čiji je vlasnik u to vreme bio Zoran Miljković (42). Pod misterioznim okolnostima Miljković je nestao 8. marta prošle godine - kaže izvor „Blica“.\nPrema prijavi porodice, Miljković je tog dana otišao sa dokumentima i mobilnim telefonom na poslovni sastanak i više se nije vratio. Njegov automobil „mazda“, s volanom sa desne strane, nađen je nekoliko nedelja kasnije kod autobuske stanice „Lasta“ u Beogradu.


Škola budućnosti u Aleksinačkim rudnicima - Tetka\nHome/Kafa sa tetkom/Škola budućnosti u Aleksinačkim rudnicima\nŠkola budućnosti u Aleksinačkim rudnicima\n23. sep 2014. Kafa sa tetkom Leave a comment 0 Views\nMinistar prosvete, nauke i tehnološkog razvoja, dr Srđan Verbić i beneralni direktor kompanije Microsoftza Srbiju i Crnu Goru, željko Vujinović, u Osnovnoj školi „jovan Jovanović Zmaj“ u Aleksinačkim rudnicima predstavili su zajednički pilot projekat „Škola budućnosti – 1 učenik : 1 računar“.\nZahvaljujući donaciji kompanijeMicrosoftvrednoj 30.000 evra, nastavnici u ovoj školi izvode časove ispred interaktivne školske table uz pomoć projektora, a učenici rade na tablet računarima. Pilot projekat trajaće tokom školske 2014/2015. godine, u toku koje škola aktivno radi i sarađuje na projektu sa kompanijom Microsofti Ministarstvom, a nakon isteka oprema ostaje kao poklon školi.\n„Svuda u svetu obrazovanje je pred ogromnim izazovima. Jedan od naših jeste uvođenje interneta u sve škole u Srbiji kao i stvaranje mogućnosti za učenje i razmenu informacija putem mreže. Očeujem da će 40 privilegovanih učenika koji učestvuju u ovom projektu imati izuzetno zanimljivu školsku godinu i da ćemo na njihovom primeru steći uvid u sve izazove i sve koristi koji nas čekaju prilikom osavremenjivanja škola“, rekao je ministar Verbić povodom pokretanja ovog pilot projekta.\n“KompanijaMicrosoft već deset godina ulaže u unapređivanje obrazovanja u Srbiji, sa odličnim rezultatima. Model učenja gde svaki učenik uči uz pomoć svog računara je sve rašireniji u svetu, a u Srbiji još uvek nemamo ustanovljen najbolji model prakse. Zato, kroz ovaj pilot projekat, zajedno sa Ministarststvom prosvete, nauke i tehnološkog razvoja, želimo da utvrdimo koji su to preduslovi za uspešnu primenu i kod nas. Rezultati ovog pilot projekta usmeriće nas kako da planiramo informatizaciju obrazovanja, a uvereni smo da će rad na najnovijem Microsoftso9ftveru pomoći da rezultati pilot projekta budu dobri“, rekao je generalni direktor kompanije Microsoftza Srbiju i Crnu Goru, Željko Vujinović.\nCilj pilot projekta je ispitivanje modela nastave „1 učenik: 1 računar“ i prikupljanje podataka o iskustvima i problemima u primeni ovakvog koncepta u našim školama, kao i formulisanje modela pozitivne prakse koji bi mogao da bude repliciran u drugim školama.\nPilot projekat izvodi se u dva odeljenja sedmog razreda OŠ „Jovan Jovanović Zmaj“ u Aleksinačkim rudnicima i u izdvojenom odeljenju u selu Rutevac. U projektu učestvuje 40 učenika i 15 nastavnika koji predaju sedmom razredu.\nInače, Иначе, OŠ „Jovan Jovanović Zmaj“ u Aleksinačkim rudnicima sa pet izdvojenih odeljenja u okolnim selima pohađa ukupno 257 učenika i u njoj radi 47 nastavnika.\nPrevious Baba Ganush\nNext Uživanje kao (ne)mir duše


Jedna jedina rima - XXZ Portal\n20.06.2021. - 11:47\nA postoje trenuci u kojima, preko jedne jedine reči, jedne jedine rime, pisac pesme uspeva da se nađe tamo gde niko pre njega nije bio, dalje, možda, nego što je i sam želeo. Onaj ko piše pesmu piše je najviše zato što je pisanje stihova izuzetan pokretač svesti, razmišljanja, razumevanja vaseljene. Kada jednom iskusi to pokretanje,više nije u stanju da ispusti priliku da ga iskusi ponovo; postaje zavistan od procesa,onako kako drugi postaju zavisni od droge ili alkohola. Onaj ko postane zavisan od jezika je, pretpostavljam, ono što se naziva pesnikom.


Dodik nastavlja da deli srpski narod u RS\nBeta\t 11. januara 2016. 15:45\nSavez za promene danas je najoštije osudio, kako je navedeno, primitivizam i brutalnost predsednika Republike Srpske Milorada Dodika, koje je on pokazao prema opoziciji u RS i srpskim predstavnicima u zajedničkim organima BiH, ali i prema građanima RS koje je nazvao neradnicima.\n“Gnev i mržnja koju je pokazao u vreme najvećeg hrišćanskog praznika Božića i Dana RS samo je potvrda da predsedniku RS Miloradu Dodiku ništa nije sveto. Umesto da bude ujedinitelj i da radi u interesu jačanja RS, onako kako nalaže Ustav, Milorad Dodik nastavlja da deli srpski narod i RS”, navedeno je u saopštenju.\nDodik je sinoć u emisiji banjalučke Alternativne televizije “1 na 1” ponovo optužio Savez za promene za izdaju i rad na stvaranju unitarne BiH.\nRekao je i da u RS ima ponuda za posao, ali da građani i nisu baš spremni da rade.\nSavez za promene je dalje izrazio žaljenje što se na čelu RS nalazi “čovek koji se poistovećuje sa Republikom Srpskom a koji je svojom politikom uništava i potkrada”.\n“RS nije ničije privatno vlasništvo i zato poručujemo Miloradu Dodiku da se približava dan kada će zajedno sa svojim pajtašima da položi račune za osiromašenje RS, kao i za brojne afere, među kojima je kupovina vile na Dedinju, propast više banaka – Bobar banke, Banka Srpske, Balkan investment banka, Birač, Grand trejd…”, ističe se u saopštenju.\nJoš se naglašava da Savez za promene neće odustati od borbe protiv kriminala i korupcije, te da ga “nikakvi histerični napadi Milorada Dodika neće sprečiti da istraje u nameri da nadležni organi rasvetle sve afere, posebno one koje se vezuju za najviše predstavnike vlasti u RS, među kojima je i Dodik”.\nSavez za promene čine SDS, PDP i NDP, koji su opozicija u RS, a u vlasti su na državnom nivou.


Nakon olakšavanja ograničenja zbog Kovida, nova upozorenja u vezi sa terorizmom\nArhiva - Zgrada američkog Kapitola, u Vašingtinu, 11. maja 2021.\nUblažavanje ograničenja koja se odnose na pandemiju koronavirusa čine da američkim zvaničnicima za borbu protiv terorizma zastaje dah, usled zabrinutosti da bi sve opuštenije okruženje moglo da olakša raznim ekstremistima pokušaj pokretanja novih napada širom zemlje.\nAmerički Sekretarijat za unutrašnju bezbednost (DHS) objavilo je u petak ažurirano upozorenje u kome se kaže da je priroda pretnji postala "sve složenija i promenljivija".\n"Nasilni ekstremisti mogu da pokušaju da iskoriste ublažavanje ograničenja povezanih sa Kovidom 19 širom Sjedinjenih Država kako bi izvršili napade na širi spektar ciljeva nakon što su prethodna ograničenja javnog kapaciteta smanjila mogućnosti za smrtonosne napade", navodi se u biltenu.\nUpozorenje ne navodi specifične prijetnje, ali napominje da je niz ideološki motivisanih ekstremista - uključujući one koji su klasifikovani kao nasilni domaći ekstremisti (DVE) i rasno ili etnički motivisani nasilni ekstremisti (RMVE) - od ranije ciljali bogomolje, masovna okupljanja ljudi i vladine objekate.\nTakođe se upozorava da je niz ekstremista nastavio da širi propagandu na raznim veb lokacijama i po platformama društvenih mreža, kao i da sve veći broj narativa na mreži pokušava da iskoristi "pritužbe na rasnu pravdu i zabrinutost zbog policijske upotrebe sile".\nDok neke od narativa proovišu domaći akteri, druge guraju iz inostranstva - kako terorističke grupe poput Islamske države i Al-Kaide, tako i zemlje poput Rusije i Kine.\n"Savjetujemo javnost da bude na oprezu u vezi s tekućim pretnjama Sjedinjenim Državama, uključujući one koje predstavlja domaći terorizam, nasilje zasnovano na nepravdama i one koje su inspirisani ili pod uticajem stranih terorista i drugih zlonamernih stranih uticaja", rekao je sekretar za nacionalnu bezbednost Alehandro Maiorkas u saopštenju: "U ovom okruženju koje se razvija, DHS udvostručuje napore da otkrije i poremeti sve oblike stranog i domaćeg terorizma i ciljanog nasilja, istovremeno poštujući zaštitu privatnosti, građanska prava i građanske slobode".\nAžurirano upozorenje na terorizam dolazi samo nekoliko dana nakon što je DHS objavio da je oformio novu jedinicu čiji je zadatak bio da se fokusira na domaći nasilni ekstremizam.\nJedinica, formirana u okviru Odeljenja za obaveštajne poslove i analize, ima za cilj da pojača "stručnost neophodnu za obezbeđivanje ispitanih, pravovremenih obaveštajnih podataka potrebnih za borbu protiv pretnji koje predstavljaju domaći terorizam i ciljano nasilje", navodi se u saopštenju DHS-a prošlog utorka.\nIzveštaj koji je početkom ove godine izdala Kancelarija direktora nacionalne obaveštajne službe upozorava da su najveće one pretnje sa kojima se zemlja suočava iznutra i da ekstremisti sa sedištem u SAD mogu da pokušaju da izvrše napade na civilne i vladine ciljeve.\nStrahovi da bi ublažavanje ograničenja uvedenih zbog Kovida 19 moglo da oslobodi prostor za novi niz terorističkih incidenata, što je nešto na šta neki stručnjaci i analitičari upozoravaju već mesecima.\n"Koliko god svi žele da se vratimo u normalan život, jednom kada to učinimo, postojaće ranjivosti povezane s tim", rekao je Kolin Klark, direktor za politiku i istraživanje u Sifan grupi, obaveštajno-bezbednosnoj konsultantskoj kući, na internet forumu u Februaru.\nOčekuje se brz start\nPrethodno upozorenje DHS-a u vezi terorizmom, izdato u januaru nakon opsade američkog Kapitola, upozoravalo je da bi ekstremisti motivisani "primećenim nezadovoljstvom podgrevanim lažnim narativima" mogli da se mobilišu da podstaknu ili počinu nasilje.\nI dok su domaći teroristi u poslednje vreme privlače sve više pažnje, tek objavljena obavještajna procena FBI-a i DHS-a pokazuje da se ta pretnja neprestano razvija.\nU izvještaju (može se videti ovde, na engleskom jeziku), objavljenom kasno u petak, kaže se da su između fiskalne 2015. i 2019. godine FBI i partnerske agencije uhapsile 846 osoba pod federalnim i državnim optužbama za domaći terorizam.\nU fiskalnoj 2016. godini zabeležen je najveći broj hapšenja, 229, od kojih je 169 uključivalo federalne optužbe, iako je izveštaj upozorio da je fiskalna 2019. sa samo 107 uhapšenja bila najsmrtonosnija.\nTokom fiskalne 2019. godine bilo je pet odvojenih napada nasilnih ekstremista u porodici, što je rezultiralo sa 32 smrtna slučaja, od kojih se 24 dogodilo tokom napada ekstremista koji se zalažu za superiornost bele rase, navodi se u izveštaju, što je tu godinu učinilo najsmrtonosnijom od 1995.\nTakođe se upozorava da su i FBI i DHS još 2019. godine zaključili da će rasno ili etnički motivisani nasilni ekstremisti, "pre svega oni koji se zalažu za superiornost bele rase, verovatno i dalje biti najsmrtonosnije pretnje domaćeg terorizma u zemlji".


Novo ublažavanje mera Kriznog štaba: Preporuka Vladi da se u Srbiju ulazi bez negativnog PCR testa - Blok vesti\nNaslovna Iz minuta u minut Novo ublažavanje mera Kriznog štaba: Preporuka Vladi da se u Srbiju ulazi...\nNovo ublažavanje mera Kriznog štaba: Preporuka Vladi da se u Srbiju ulazi bez negativnog PCR testa\nKako je saopšteno iz Vlade, Krizni štab je posle analize trenutne epidemiološke situacije u zemlji preporučio da svim osobama koje ulaze na teritoriju Srbije budu uručivana zdravstvena upozorenja u kojima se navodi da ulaze na teritoriju na kojoj virus još cirkuliše, kao i načini prevencije infekcije.\nPreporuka treba da bude potvrđena u četvrtak na sednici Vlade Srbije.\nPCR testovi na korona virus, na lični zahtev građana Srbije i stranih državljana, koštaće 6.000 dinara na teritoriji cele Srbije, dok će za studente i maloletna lica testiranje i dalje biti besplatno.\nU skladu sa epidemiološkom situacijom, Krizni štab je odlučio je da se pojedine zdravstvene ustanove koje su bile određene za kovid bolnice postepeno vraćaju u uobičajen proces rada.\n„U takvim ustanovama svi medicinski radnici biće testirani na korona virus i tek nakon negativnog rezultata počeće da rade“, stoji u saopštenju posle sednice Kriznog štaba.\nKlinički centar u Nišu (nova zgrada) počeće sa redovnim radom od petka, 22. maja, dok će Institut za ortopedsko-kliničke bolesti Banjica funkcionisati redovno od ponedeljka, 25. maja.\n„Svi članovi Kriznog štaba, na čelu sa lekarima, apeluju na sve gradjane da se ponašaju odgovorno prema sebi i drugima jer epidemija još uvek nije završena. Aktivnost virusa jeste umnogome oslabila, ali je neophodno da se svi zajedno i dalje pridržavamo osnovnih epidemioloških mera, poput nošenja maski, redovne dezinfekcije ruku i održavanja socijalne distance, kako bismo borbu sa korona virusom uspešno i završili“, stoji u saopštenju.\nVlada će već na sledećoj sednici usvojiti odluke kojima će dodatno biti liberalizovan ulazak u Srbiju, rekla je premijerka Ana Brnabić.\n„Pričali smo o izolovanom slučaju u Vranju, ali ako to izuzmemo, vidimo da je Srbija i dalje mirna. Gledaćemo zbog toga da i dalje reklasiramo mere, a posebno mere za ulazak u Srbiju, da ukidamo i komisiju i tu obavezu negativnih testova“, rekla je Brnabić za Pink.\nGrađani Srbije i stranci koji ulaze u Srbiju za sada moraju da imaju negativan PCR test pri ulasku u zemlju, ili u suprotnom, moraju 14 dana biti u kućnoj izolaciji.\nPrethodni tekstObradović i Kostić odgovorili RTS-u u otvorenom pismu: “Vučić je nezakoniti urednik vašeg informativnog programa”\nSledeći tekstEfektiva: Banka prvostepenom presudom obavezana da dužniku kredita u švajcarcima vrati razliku od 2,45 miliona dinara


Veroljub Stevanović je za Danas potvrdio da je sa svojim političkom organizacijom Zajedno za Šumadiju pristupio POKS-u, a time i koaliciji Nada. Koaliciju Nada čini POKS, Demokratska stranka Srbije i još 23 stranaka, grupa građana i pokreta, a od sada i Zajedno za Šumadiju, čije ...\nKoalicija NADA: Jači za Zajedno za Šumadiju Veroljuba Stevanovića iz Kragujevca\nBeta - 28.01.2022\nFoto: EMIL VAS Koaliciji NADA, koju čini Pokret obnove Kraljevine Srbije i Demokratska stranka Srbije, pridružila se stranka Zajedno za Šumadiju, Veroljuba Verka Stevanovića, koji je bivši gradonačelnik Kragujevca, saopštila je danas NADA.\nZajedno za Šumadiju pristupila koaliciji NADA, Stevanović potpredsednik POKS\nKoaliciji NADA, koju čine DSS i POKS, pridružila se i "Zajedno za Šumadiju" Veroljuba Stevanovića, koja je na zadnjim lokalnim izborima u Kragujevcu bila druga po broju glasova sa osvojenih 18 odsto. „Nastavljamo borbu za Šumadiju zajedno sa Srpskom koalicijom NADA, kojoj je ...\nKoaliciji NADA, koju čini Pokret obnove Kraljevine Srbije i Demokratska stranka Srbije, pridružila se stranka Zajedno za Šumadiju, Veroljuba Stevanovića, bivšeg gradonačelnika Kragujevca. Kako je saopšteno, Stevanović je u saopštenju naglasio značaj borbe za ravnomeran razvoj i ...\nKOALICIJA NADA: Pridružila se i stranka Zajedno za Šumadiju Veroljuba Stevanovića iz Kragujevca\nKoaliciji NADA, koju čini Pokret obnove Kraljevine Srbije i Demokratska stranka Srbije, pridružila se stranka Zajedno za Šumadiju, Veroljuba Verka Stevanovića, koji je bivši gradonačelnik Kragujevca, saopštila je danas NADA.\nNADA jača za Zajedno za Šumadiju\nPravda - 29.01.2022\nSrpskoj koaliciji NADA koju čini POKS i DSS, pridružila se Zajedno za Šumadiju, Veroljuba Verka Stevanovića, koja je na zadnjim lokalnim izborima u Kragujevcu bila druga po broju glasova sa osvojenih 18 odsto. "Nastavljamo borbu za Šumadiju zajedno sa Srpskom koalicijom NADA, ...


Zvuci s kamena u Kulturnom centru Novog Sada! | Autonomija\nZvuci s kamena u Kulturnom centru Novog Sada!\nPomoćnik gradonačelnika Novog Sada Vanja Vučenović rekao je da Novi Sad podržava različite kulture i tradicije i dodao da je vreme da srpska istorija i tradicija "dođu na dnevni red"\nFestival izvornog pevanja i sviranja na tradicionalnim instrumentima Srba u Vojvodini, koji organizuje udruženje „Zvuci s kamena“, biće održan u Kulturnom centru Novog Sada.\nNa festivalu pod nazivom „Sabor u Vojvodini“ u subotu će se predstaviti najbolji učesnici svih oblika srpskog izvornog pevanja i sviranja na starim instrumentima, rečeno je danas na konferenciji za novinare.\nČlanica Gradskog veća za kuluru Milanka Brkić kazala je da prethodna gradska vlada nije videla značaj ove manifestacije i najavila da će iduće godine gradske vlasti izdašnije podržati festival. „Tradicija je veoma bitna, a ovde je reč o pravoj tradiciji koja služi tome da očuva određene modele mišljenja što je beskrajno važno, jer ćemo na osnovu toga moći da rešavamo probleme sa kojima će se civilizacija u budućnosti susretati“, kazala je Brkićeva. Ocenila je da je, pored „mnoštva“ festivala i manifestacija u Novom Sadu, veoma bitno predstaviti i tradiciju Srba iz Vojvodine.\n„Jako je značajno što će se na festivalu predstaviti stvaralaštvo Srba starosedelaca, kao i svih onih koji su se tokom vremena doseljavali i čuvali svoju specifičnost“, kazala je Brkićeva.\nPomoćnik gradonačelnika Novog Sada Vanja Vučenović rekao je da Novi Sad podržava različite kulture i tradicije i dodao da je vreme da srpska istorija i tradicija „dođu na dnevni red“.\nPredstavnik udruženja „Zvuci s kamena“ Vladimir Bajić rekao je da je želja organizatora da Novi Sad postane grad koji je čuvar srpske tradicije i izvornog stvaralaštva na teritoriji Vojvodine. „Objedinićemo na jednom mestu kroz ovaj festival koloritet koji postoji kod Srba u Vojvodini, kao što su različitost običaja, narodne nošnje, sviranje na narodnim instrumentima, pevanje izvornih narodnih pesama i drugo“, najavio je Bajić.


Kineski ljekari: Zbog neodgovornih uvesti policijski čas 24 sata u Srbiji – Zvornik Danas\nNaslovna/VIJESTI/Društvo/Kineski ljekari: Zbog neodgovornih uvesti policijski čas 24 sata u Srbiji\n892 1 minut čitanja\nBEOGRAD – Veliki broj građana Srbije ne nosi zaštitne maske, a na ulicama je previše ljudi, kaže član tima kineskih stručnjaka za borbu protiv virusa korona. Guo Jubjao uz ocjenu da se mnogi ponašaju neodgovorno i da država treba da uvede policijski čas u trajanju od 24 sata kako bi se sprečilo širenje epidemije.\nJubjao, načelnik Odeljenja za pulmologiju i intenzivnu njegu Prve pridružene bolnice Univerziteta Sun Jat-Sen, Guo Jubjao kaže da je tim kineskih ljekara, osim Beograda, obišao i druge gradove u Srbiji, kako bi se upoznali sa situacijom na terenu, primetivši da je mnogo ljudi na ulicama, posebno vikendom, a da prema njegovoj procjeni, određeni broj građana ne nosi maske.\n-Nisu dovoljno oprezni i zato smatramo da država treba da produži policijski čas na 24 sata – kaže Guo u izjavi za Tanjug putem skajpa.\nIpak, upoređujući epidemiološku situaciju u Srbiji sa Italijom i Španijom, navodi da je naša zemlja na vreme preduzela adekvatne mjere kontrole i prevencije epidemije i da to daje rezultate.\n-Iako su uvedene dobre mere kontrole i prevencije, ubrzano raste broj novootkrivenih slučajeva, zbog čega bi trebalo produžilti policijski čas, a građani treba da shvate da je u njihovom interesu da sarađuju sa vladom i da treba da poštuju sve mere – kaže Guo.\n-Predsednik Vučić je na početku epidemije uputio poziv za pomoć i vidimo da u poslednje vrijeme stiže značajna pomoć u Srbiju sa raznih strana. Stiglo je oko pet miliona maski, oko 1000 respiratora, različita medicinska oprema, tako da se i po tome vidi koliko su i predsjednik i Vlada i nadležna ministarstva i stručnjaci iz ove oblasti naporno radili – napominje Guo.\nDodaje da je jedna od preporuka Kine u borbi protiv korona virusa da je važno koncentrisati resurse, stručnjake i pacijente u “korona bolnicama” i da se na taj način postižu bolji rezultati.\n-Vidimo da se na taj način radi u Srbiji. Država je oformila svoj stručni tim, sada se forimiraju timovi na nivou gradova i bolnica, po svemu što je urađeno vidi se da je država uložila velike napore i da ima dobar pristup u rešavanju ove epidemiološke situacije – kazao je Guo.\nIzrazio je zadovoljstvo što je dio tima koji je kineska vlada poslala u Srbiju ističući da su u svakom gradu i instituciji bili spremni na saradnju i razmenu iskustava sa kineskim stručnjacima.\n-Prihvaćeni su svi naši prijedlozi, uključujući formiranje privremenih bolnica i način lječenja teških pacijenata obolelih od korona virusa, korišćenje zaštitne opreme za medicinske radnike…Svaki put smo naišli na pozitivan odziv kolega i mjere su sprovodene kako treba – naveo je Guo.\ncovid19 kina policijski čas srbija\nNacistički lider 83 godine bio „počasni građanin“!\nMoskva šalje energetsku pomoć Atini\nHRVATSKI MEDIJI U ŠOKU: Srbija nije odgovorna za genocid u Vukovaru!


Talibanski borci brzo su osvojili velike delove teritorije Avganistana i na kraju prestonicu - Kabul, 20 godina nakon što su ih snage koje su predvodile Sjedinjene Države srušile s vlasti. Ovo su neki od najvažnijih lidera grupe:\nOn je vrhovni vođa Talibana, što je pozicija koju je zauzeo posle smrti svog prethodnika Aktara Mansura u američkom napadu dronom 2016. godine. Prethodno je bio sudija u pravosudnom sistemu za vreme ranije uprave Talibana u Avganistanu. Posle američke invazije 2001, prebegao je preko granice u Pakistan. Nije se mnogo pojavljivao u javnosti, i pretežno je objavljivao poruke za vreme islamskih praznika.\nBaradar je zamenik šefa Talibana za politička pitanja i jedan od ko-osnivača grupe. Takođe je pobegao u Pakistan 2001, a 2010. godine je uhapšen u Karačiju u zajedničkoj akciji američke Centralne obaveštajne agencije i pakistanskih antiterorističkih snaga.\nDok je administracija bivšeg predsednika Donalda Trampa vodila mirovne pregovore sa Talibanima 2018, ubedila je Pakistan da pusti Baradara. On je zatim nadzirao pregovarački tim Talibana za vreme razgovora u Dohi u Kataru, i sastao se sa tadašnjim državnim sekretarom Majkom Pompeom u septembru 2020.\nSin osnivača Talibana, Mule Omara, koji je umro 2013. godine, Mula Mohamad Jakub nadzire vojne operacije grupe i služi kao zamenik lidera. Akundzada ga je postavio na taj položaj u maju 2020. Prethodno je bio šef vojne komisije Talibana nadležan za polovinu avganistanskih provincija. U izveštaju Ujedinjenih nacija u junu navodi se da su se Jakub i drugi visoki lider Siradžudin Hakani "protivili mirovnim pregovorima i da se zalažu za vojno rešenje."\nOn je vođa mreže Hakani, militantne grupe koju su SAD označile za stranu terorističku organizaciju 2012, i organizator jednog od najtežih napada na američke koalicione snage tokom rata. Hakani je sin osnivača mreže Hakani - Džalaludina Hakanija i jedan od zamenika vođa Talibana.\nHakim je sveštenik tvrde struje i bliski saradnik Akundzadea. Predvodio je pregovarački tim Talibana na mirovnim pregovorima u Dohi i takođe je bio na čelu sistema njihovog pravosuđa, koji je sprovođen u oblastima koje je grupa kontrolisala u Avganistanu.\n(Deo informacija u ovom izveštaju potiče iz tekstova Asošijeted presa, AFP-a i Rojtersa)


Rusi demantuju sistemski doping i sumnjaju u američku propagandu! – Sport – Dnevni sportski list\n26. октобра 2020. 1:53 PM\nRusi demantuju sistemski doping i sumnjaju u američku propagandu!\nU poslednjem izveštaju Svetske andidoping agencije (WADA) navodi se da je više od 1.000 ruskih sportista učestvovalio u programu, za koji je i država znala, od 2011. do 2015. godine\nAntidoping agencija Rusije (RUSADA) odbacila je danas da postoji sistemski doping u toj zemlji i saopštila da su reči ruskih zvaničnika izvučene iz konteksta.\nAmerički “Njujork Tajms” preneo je izjavu direktorke RUSADA Ane Antseliovič da je bilo “institucionaline doping zavere”, ali su Rusi brzo demantovali takve tvrdnje, prenosi agencija Tas.\nRUSADA je objavila da je sve pogrešno interpretirano, dok je iz Kremlja saopšteno da će se proveriti verodostojnost teksta “Njujork Tajmsa” i da će vlasti istražiti u kom su tekstu izrečene reči direktorke Antseliovič.\nUjedno, Kremlj je još jednom negirao umešanost u slučaj organizovanog dopinga.\n– Ne želim da pričam umesto odgovornih judi. Iz mog ugla, kao bivši ministar sporta i predsednik Olimpijskog komiteta Rusije, napravljene su greške-, rekao je Smirnov za Njujork Tajms.\nProglašene su najbolje navijačke grupe za 2016: Delije mogu biti ponosne na ovu listu! (VIDEO)\nOKS: Najbolji su Filipović, Bogdanović, vaterpolisti…


LOKALNI IZBORI I BORBA ZA DEMOKRATIJU\nPredstojeći lokalni izbori predstavljaju još jedan izuzetno značajan korak u uspostavljanju i funkcionisanju stabilnog demokratskog sistema u Srbiji. Posle nekoliko izbornih ciklusa koji su uključivali parlamentarne izbore i izbore za Predsednika Republike očigledno je da su učestali izbori jedini mogući efikasan i delotvoran put za učvršćivanje i stabilizaciju političkog života. Zato će izbori u Srbiji u nekoliko predstojećih godina imati poseban značaj jer oni utemeljuju demokratiju kao nepovratni politički proces. Može se slobodno reći da se radi o tranzicionim izborima u društvu koje je još uvek nestabilno i nesposobno da stvori stabilan institucionalni okvir za funkcionisanje demokratije u zemlji koja je predugo bila izložena populističkom političkom obrascu u kome je vladajuća politička volja služila kao zamena za političke institucije utemeljenog i funkcionalnog demokratskog sistema.\nLokalni izbori svakako predstavljaju još jedan ozbiljan politički izazov za demokratske snage u Srbiji.Oni su još jedna prilika da se proces stvaranja demokratskog političkog ustrojstva učvrsti i da se konačno i nepovratno uspostavi demokratija koja neće biti neprestano ugrožena od strane antidemokratskih i populističkih snaga, koje i dalje imaju veoma veliku podršku i uticaj u biračkom telu. Prateći dosadašnji tok izborne kampanje za lokalne izbore i dalje se pokazuje da se ne shvata značaj i presudnost i ovih izbora za trajnu održivost demokratije. Takođe se javlja već hronična boljka demokratskih stranaka koja se toliko puta do sada pokazala, da nisu sposobne da se okupe oko jedinstvenog kandidata i programa koji će upravo omogućiti da se dodatno učvrsti demokratski blok koji će i na ovim izborima voditi odlučujuću borbu sa kandidatima Srpske Radikalne Stranke. Bez obzira što mnogi analitičari sa puna prava i smisla osporavaju postojanje jedinstvenog demokratskog bloka, izborno iskustvo pokazuje da bez objedinjavanja demokratskih snaga ne bi bilo moguće srušiti stari režim i konačno ostvariti pobedu na predsedničkim izborima. I ovo su izbori koji nemaju striktno politički značaj, već oni spadaju u one političke događaje koji imaju izvorno istorijsku vrednost jer se odigravaju u vremenu političke tranzicije, kada se uspostavlja demokratski sistem u zemlji koja je prošla kroz najdramatičniji period u svojoj novijoj političkoj istoriji. Ovo su utemeljivački izbori koji imaju svoju prevashodnu istorijsku i civilizacijsku ulogu i vrednost.\nNeprestano opadanje broja građana koji izlaze na izbore, apatija i rapidno gubljenje vere u funkcionalnost i smisao demokratije javlaju se kao najvažniji činilac destabilizacije i urušavanja demokratije. Suočeni smo sa izuzetno teškom socijalnom, političkom i moralnom krizom koja pogoduje pre svega strankama koje se u svom političkom delovanju vešto služe najogoljenijom socijalnom i političkom demagogijom.To je situacija koju Srpska Radikalna Stranke želi da iskoristi kao mogući revanš za poraz koji je doživela na nedavno održanim predsedničkim izborima. Setimo se samo da je urušavanje režima Slobodana Miloševića otpočelo posle izgubljenih lokalnih izbora 1996 godine, kada je vlast u večini velikih gradova osvojila demokratska opozicija. To je bio stvarni početak kraja tadašnjeg vladajućeg autoritarnog režima koji se onda nije libio da brutalno pogazi izbornu volju građana. Tada je posle tri meseca upornih i permanentnih građanskih protesta počela da se jasno i odlučno kristališe ona građanska svest i volja koja je 2000. godine uspela da odbrani pobedu koja je osvojena na izborima. Očigledno je da su predstavnici Srpske Radikalne Stranke dobro shvatili tu istorijsku lekciju o izuzetnoj važnosti lokalnih izbora u Srbiji. Svesni su da mogu posle prvih lokalnih izbora stvoriti političku situaciju svojevrsnog dvovlašća koja bi inače bila veoma dobra i efikasna polazna osnova za predstojeće vanredne parlamentarne izbore. Tu nameru je otvoreno izrazio i T. Nikolić kada je nedavno izjavio: "Očekujemo odborničku većinu u više od polovine oština u Srbiji, ulazak u drugi krug skoro svih naših kandidata za predsednika opštine i da ni u jednoj opštini lokalna vlast ne može biti formirana bez radikala".\nOvo je još jedan u nizu dokaza o političkoj doslednosti radikala koji nisu nikada krili da im je krajnji cilj da osvoje apsolutnu vlast u Srbiji,očigledno su predstojeći izbori samo jedna etapa na tom zacrtanom putu. Na drugoj strani, predstavnicima demokratskih stranaka bilo je važnije da zakonom o lokalnoj smoupravi obezbede što veća gradonačelnička ovlašćenja i uticaj svojim partijski izabranicima forsirajući pri tome proporcionalni izborni sistem koji samo učvršćuje moć partijskih oiligarhija na lokalnom nivou. One su postale same sebi dovoljne, zatvorene u uskom krugu partijskih poslušnika.O uticaju i ispoljavanju političke volje i društvenih interesa većine građana može se samo teorijski govoriti na skupovima koji se organizuju o lokalnoj samoupravi.\nĐorđe Vukadinović je, u tekstu Refeudalizacija Srbije, pokrenuo suštinska pitanja uspostavljanja i funkcionisanja lokalne samouprave. I dosadašnja politička praksa je pogodovala stvaranju lokalnih centara moći koji su bili samo produžena ruka partijskih oligarhija, a uvođenje gradonačelnika kao neprikosnovenog oblasnog gospodara još više će doprineti centralizaciji i koncentraciji neupitne i nesmenjive vlasti u rukama partijskh izabranika .Tu tendenciju je Đođe Vukadinović veoma jasno uočio."Važeći srpski Zakon o lokalnim izborima, a pogotovo onaj njegov deo kojim se predviđa neposredan izbor opštinskih gradonačelnika, još jedan je primer kako se u domaćem zakonodavstvu ne mogu mehanički prenositi i prepisivati zakoni iz EU. Naime,on je potpuno neprimeren domaćim socio-ekonomskim i političkim prilikama, a osim toga je i u neskladu osnovom našeg političkog sistema. Posledica svega biće neka vrsta re-feudalizacije Srbije, obnavljanje fenomena lokalnih paša i subaša i široko otvaranje za korupciju na lokalnom nivou."\nOvako postavljena gradonačelnička struktura dovodi samo do dalje koncentracije izvršne vlasti u uskim oligarhijskim krugovima koji samo brane svoje političke i ekonomske interese. Načelo smenjivosti, striktne podele vlasti i stalnog obuzdavanja izvršne vlasti predstavljaće i dalje najvažniju pretpostavku za stvaranje i učvršćivanje demokratije u Srbiji. Prosto je neshvatljivo da predstavnici demokratskih stranaka ne shvataju izuzetnu važnost lokalnih izbora, jer da ta svest postoji oni ne bi, kao i mnogo puta do sada, tako olako rasipali energiju na međusobne sukobe već bi pronašli efikasan i rečit odgovor na radikalsku razornu ali politički veoma efikasnu političku demagogiju i populizam koji koriste prestavnici Srpske radikalne stranke. Kao da smo veoma lako zaboravili da mala izlaznost birača upravo pogoduje Srpskoj Radikalnoj Stranci koja ima veoma motivisane i disciplinovane birače, dok su birači koji glasaju za demokratski blok stalno stavljani pred dilemu izbora manjeg zla.\nZar iskustvo predsedničkih izbora na kojima je samo velika izlaznost birača u nekoliko poslednjih časova osigurala pobedu demokratskog kandidata nije dovoljna pouka za predstojeće lokalne izbore gde će ionako biti mala izlaznost birača. Stranke koje pripadaju demokratskom bloku više su okrenute promovisanju svojih partijskih interesa nego što su spremne da ove izbore shvate kao još jednu u nizu odsudnih borbi za demokratiju u Srbiji. Zato, veće učešće građana na izborima mora biti u centru angažovanja onih stranaka koje teže uspostavljanju demokratije u Srbiji. Ako posle ovih izbora bude uspostavljeno političko dvovlašće to će sigurno stvoriti još težu političku situaciju za političke snage koje teže modernizaciji i evropskim integracijama. Čak se mogu čuti i stavovi predstavnika vlade koji izjavljuju da rezultati lokalnih izbora neće uticati na stabilnost i održivost aktuelne vlasti. Kao da se stvara neka vrsta univerzalnog političkog alibija za nepovoljne rezultate na lokalnim izborima. "Lokalni izbori nisu istraživanje javnog mnenja, već jasan pokazatelj podrške u biračkom telu, a nijedna vlada koja ne uživa podršku građana ne oseća se lagodno." kaže Srđan Bogosavljević. I u zemljama sa sa izgrađenim demokratskim institucijama lokalni izbori su pravo predvorje političkog čistilišta i imaju veoma važnu ulogu za legitimitet funcionisanje vlade.\nOvakvi stavovi vladinih predstavnika se inače u potpunosti uklapaju u već dobro poznati i oprobani politički manir da se održavanje na vlasti po svaku cenu smatra vrhovnim i apsolutnim načelom naše politike. Ovi lokalni izbori biće sigurno još jedna velika i izuzetna vododelnica naše svremene politike čiji ishod će jasno pokazati da li će se u Srbiji nastaviti stvaranje pretpostavki za političku demokratizaciju i modernizaciju našeg društvenog i političkog života ili ćemo se preko radikalskog dvovlašća vratiti u olovna i tegobna vremena političke iracionalnosti, socijalne demagogije i populizma. U Srbiji će još dugo izbori biti odsudna i životno važna borba za demokratiju. Ko to na vreme ne shvati taj će doživeti ponavljanje istorije, a naše društvo će se naći pred velikim izazovima da bude vraćeno na početak, prinuđeno da iznova prolazi put za koji smo mislili da je odavno iza nas.\n4. Septembar 2004. godine


Kosovo i Crna Gora pokušavaju da izdejstvuju da i njima pripadne deo novca od prodaje pet zgrada bivše SFRJ, saznaje "Blic" iz diplomatskih izvora. Njihovi funkcioneri tražili su, prema našim informacijama, od Švajcarske, Japana i Nemačke da ih podrže.\nTrenutno se prodaju četiri objekta bivše SFRJ: zgrada Misije pri UN u Njujorku, kao i objekti u Bonu, Tokiju i Bernu. Njihova procenjena vrednost je oko 60 miliona evra, od čega bi Srbiji trebalo da pripadne 23,7 miliona evra.\nSem ovih zgrada, ostaje da se razmotri i pitanje sudbine četiri velika diplomatska kompleksa - u Adis Abebi, Nju Delhiju, Moskvi i Braziliji, kao i objekata u Kopenhagenu i Varšavi. Kako su u pitanju vredne zgrade, sagovornik "Blica" iz diplomatskih izvora kaže da ne čudi što Crna Gora i Kosovo ubrzano rade da se i u njihove kase slije deo para od prodaje.\n- Obraćali su se Švajcarskoj, Japanu i Nemačkoj i od njih tražili da im pomognu da i oni budu uključeni u sukcesiju. Nisu naišli na dobar odziv jer pravo na imovinu imaju samo one zemlje koje su bile u okviru SFRJ, a Srbija je sukcesor zajedničke države sa Crnom Gorom. U drugim segmentima oko odnosa sa Srbijom ove zemlje imaju podršku, ali oko sukcesije su naišle na zatvorena vrata. Ali vlast na Kosovu ne odustaje, već šalje diplomatske note - kaže izvor "Blica".\nPODELA IMOVINE SFRJ U sredu o sudbini zgrada od Njujorka preko Moskve do Tokija\nImovina SFRJ u Japanu, Nemačkoj, Švajcarskoj i SAD na tenderu\nPosao prodaje imovine vodi Mešovita komisija za sukcesiju, a u ime Srbije u njoj je generalni sekretar Ministarstva spoljnih poslova Veljko Odalović. Odalović je potvrdio saznanja "Blica".\n- Sporazum o sukcesiji je potpisan 2001, stupio je na snagu tri godine kasnije i poznaje pet država. Kada je istupila iz državne zajednice sa Srbijom, Crna Gora se odrekla svojih prava po pitanju sukcesije. To je precizno navedeno u dokumentima, da se u slučaju istupanja međunarodno pravni dokumenti odnose na Srbiju kao sledbenika. Takođe, navedeno je i da država koja istupi iz zajednice ne nasleđuje pravo na međunarodno pravni subjektivitet. Oko drugih stvari, finansijske raspodele, sasvim smo se lepo dogovorili, a nadam se da ćemo i oko ostalih segmenata postići zadovoljavajući stepen razumevanja - objašnjava Odalović.\nNa prodaji još tri rezidencije SFRJ u svetu, a evo KOLIKO ONE VREDE (FOTO)\nRASPRODAJA IMOVINE SFRJ Šta sve ide na doboš i koliko će Srbija da ZARADI?\nKosovo je, dodaje Odalović, druga priča i sa njima dogovora nema.\n- Čude me države koje na bilo koji način tretiraju te note koje Kosovo šalje. Pokušali su da dokažu državnost time što osporavaju Srbiji da bude sukcesor, iako ni po kom osnovu oni to ne mogu da budu. Jasno je da je to u svrhu kampanje i pokušaja da se uključe u sve gde mogu sebe da prepoznaju. O tome smo otvoreno razgovarali i sa ostalim zemljama i dobili nedvosmislenu podršku da ne može niko sem ovih pet zemalja da bude sukcesor - kaže Odalović.\nOd jednog stana 3,5 miliona dolara\nSve donedavno na prodaju je bilo pet nekretnina, ali je prošle nedelje prodat rezidencijalni stan bivše SFRJ na Park aveniji u Njujorku za ukupno 12,1 milion dolara. Srbija je, kao država koordinator za prodaju tog objekta, imala vrlo aktivnu ulogu i od prodaje ove nekretnine pripalo joj je 3.487.939 dolara.


Sejdiu: Kosovo jeste ispovedanje uspeha - Novosti i Događanja - Predsednik Republike Kosova - Hashim Thaçi\nSejdiu: Kosovo jeste ispovedanje uspeha\nPred današnji sastanak, Predsednik Sejdiu je priredio večeru predstavnicima Medjunarodne Grupe Upravljanja, tokom koje ih je informirao o opštem razvoju zadnjih godina na Kosovu, o viziji institucija i naroda Kosova za što brže kretanje integracionih procesa, za većnu saradnju sa ICO-m, EULEX-om i KFOR-om, ali i za posvećenost realizaciji očekivanja gradjana zemlje.\n“Trajni je izazov ostvarivanje političkog projekta brže kretanje Kosova u integracionim procesima, ali i na unutrašnjem planu polazeći od ekonomskog razvoja, pitanje vladanja zakona i drugim oblastima“, naglasio je Predsednik Sejdiu.\nPredsednik Sejdiu je, i ovom prilikom, pozvao predstavnike zemalja učesnica ovog sastanka, da nastavljaju davanje posebne pomoći u procesu novih priznanja Republike Kosovo i njenog članstva u medjunarodnim mehanizmima.\nPredsednik Sejdiu reče da očekuje da će, nakon objavljivanja mišljenja Medjunarodnog Suda Pravde, biti pozitivnog pomaka u procesu novih priznanja, s obzirom na angažovanja institucija zemlje, ali i na angažovanja koja su činili svi prijatelji Kosova.\n“Uporedo sa poteškoćama sa kojima se sučeljava nova država Kosovo, ona(Kosovo) predstavlja jedno ispovedanje uspeha, fini prikaz kvalitetnog prevazilaženja jedne distance još od vremena kada je osamostaljena, ali paralelno imamo jedan zavet koji ćemo ispuniti tokom vremena kako bismo imali Kosovo sa ostvarenim očekivanjima njenih gradjana, jedno celovito Kosovo, jednu nezavisnost koja nema povratka, jednu nezavisnost o kojoj se ne pregavara i jedan puni teritorijalni integritet“, naglasio je Predsednik Sejdiu.\nPremijer Thači je, s njegove strane, rekao da današnji sastanak otvara jedan novi odlomak Republike Kosovo pred objavljivanjem mišljenja Medjunarodnog Suda Pravde. Prema njegovom mišljenju imat ćemo samo kretanje Republike Kosova napred, nova priznanja, još brži integracioni proces u NATO i EZ i, zašto da ne, i u Organizaciji Ujedinjenih Naroda.\nPredstavnik Medjunarodne Civilne Kancelarije, g-din Piter Feith reče da će sastanak koji se održava danas pokazat da država Kosovo i institucije su konsolidovane da je postignut bitan napredak na implementaciji Plana Predsednika Ahtisarija i da Mrdjunarodna Upravljačka Grupa snažno podržava nezavisnost Kosovoa koji je nepovratni proces i izražava čvrsto opredeljenje za poštovanje teritorijalnog integriteta Kosova.\nNa konferenciji za medije, Predsednik Sejdiu je odgovarao na pitanja novinara u vezi sa borbom protiv korrupcije i organizovanog kriminala. Predsednik reče da institucije koje se bave oblašću vladanja zakona treba da obave njihov posao kako treba te da nikada ne treba da se desi da se politika upliće i diktira u pitnjima koja se odnose na pravdu, pošto je u njihovoj oblasti ili mandatu da reše sva pitanja koja im se poveravaju.\nI Premijer Thači reče da se neće dozvoliti uplitanje politike u oblast vladanja zakona i da će se maksimalno angažovati da ustrajemo na putu koji nam, kao institucije Republike Kosovo, sleduje.\n„Izgradili smo kapacitete i imamo odlučnost i snagu da donosimo odluke koje nam pripadaju, ali i odgovornosti koje nam sleduju visoko ceneći i uvažavajući ulogu podrške svih medjunarodnih mehanizama na Kosovu, ICO i EULEX-a“, reče premijer Thači.


Otrglo se kontroli: Brisel zove Rusiju upomoć zbog Kosova | BL Portal\nIzjava predsedavajućeg Spoljnopolitičkog odbora i izvjestioca Evropskog parlamenta za Srbiju Dejvida Makalistera da bi u pregovore o Kosovu i Metohiji trebalo uključiti i Rusiju pokazuje da je evropski koncept rješavanja kosovskog pitanja doživio sunovrat, kaže za Sputnik politički analitičar Dragomir Anđelković.\nEvropska unija više nema snagu da može da nametne bilo kakvo rješenje, a sa druge strane, vodeće evropske sile se plaše da u nekom trenutku kosovska kriza ne kulminira.\n„Za njih je opasnost otvoreno žarište na rubovima Evrope i mogućnost da se druge velike sile umiješaju na način koji bi u nekom momentu podstakao probleme. To je rezultat nemoći da se uradi nešto samostalno, a sa druge strane, svesti da su se Albanci potpuno otrgli kontroli“, tvrdi Anđelković.\nPrema njegovim riječima, jasno je da ovo sad što se dešava nije više samo igra gdje Albanci sa nekim na Zapadu rade složno. Evidentno je da je dio Albanaca potpuno van kontrole, imaju oni i dalje lobiste na Zapadu, ali to nije nešto što Berlin i Brisel mogu da iskontrolišu.\n„Po svemu sudeći, čak ni Vašington do kraja ne može da iskontroliše stvar, jer uz izvršnu vlast koja je sve manje sklona Albancima, oni imaju snažna uporišta u Senatu i Kongresu“, kaže sagovornik Sputnika.\nU takvim okolnostima Zapad shvata da je stvar potrebno podići na nivo gdje može da se uključi i Rusija i gdje bi kroz neku međunarodnu konferenciju moglo da se rješava pitanje Kosova. Zapadu je nezgodno i dalje da sam rješava taj problem na način koji bi podrazumijevao konflikt sa Albancima, jer bi to bilo priznanje da je sve što su do sada radili bilo pogrešno.\n„Zato im treba model gdje bi se stvari postavile tako da učestvuje i Rusija, a oni se više ne bi bitno protivili fer rješenju i nekoj vrsti kompromisa, ne bi više bili advokati Albanaca kao što su ranije bili, a ispalo bi da nisu oni ti koji sada guraju neko rješenje nepovoljno za Albance“, smatra sagovornik “Sputnika“.\nOvo je „lukava igra poraženih struktura na Zapadu“, ali opet je za Srbe to dobro rješenje, jer imati međunarodni koncept gdje je Rusija uz nas, a Zapad više nije uz Albance kao što je nekada bio, nama omogućava da dođemo do nekog kompromisnog rješenja, zaključio je Anđelković.


Vlada usvojila Strategiju razvoja startap ekosistema do 2025 – Studio B\nVlada usvojila Strategiju razvoja startap ekosistema do 2025\nVlada usvojila Strategiju razvoja startap ekosistema do 2025 Tanjug\nObjavljeno: 09.12.2021. 19:59 Izmenjeno: 09.12.2021. 19:59\nVlada Srbije usvojila je na sednici Strategiju razvoja startap ekosistema za period od 2021. do 2025. godine.\nCilj Strategije je da podstakne razvoj startap ekosistema, tako da Srbija ima između 800 i 1.200 aktivnih startapa koji će privlačiti kvalitetne kadrove i investitore iz Srbije i sveta i dodatno podstaći razvoj i podršku startap idejama.\nStrategija je doneta na inicijativu predsednice Vlade i Inicijative Digitalna Srbija. Radna grupa koja je pripremala ovaj dokument, a kojom je predsedavao direktor Inicijative Digitalna Srbija, uključila je veliki broj članova srpskog startap ekosistema i predstavnike državnih organa, kako bi se postigla inkluzivnost i kako bi dokument na najbolji način podržao sveobuhvatan razvoj startap zajednice.\nStrategija razvoja startap ekosistema, između ostalog, treba da podrži i unapređenje startap preduzetničkih kapaciteta kroz obrazovne programe. Planirano je uvođenje sadržaja o startap preduzetništvu na svim nivoima obrazovanja.\nStrategija predviđa i unapređenje infrastrukturne i programske podrške startapovima, naročito podršku startapovima u ranoj fazi razvoja, kao i unapređenje mehanizama finansiranja startapa, pre svega podsticanje razvoja tržišta preduzetničkog kapitala.\nJedan od ciljeva dokumenta je i unapređenje uslova za poslovanje i unapređenje poreskog okvira za poslovanje startapa, kao i podizanje kompetencija zaposlenih u javnoj upravi za kreiranje i implementaciju mera u oblasti startap ekosistema.\nOvaj cilj obuhvata i primenu GovTeć programa kroz koje se država pojavljuje kao prvi korisnik inovativnih rešenja.\nStrategija treba da omogući i popularizaciju startap kulture i unapređenje međunarodne prepoznatljivosti srpskog startap ekosistema.\nVlada je danas usvojila i izmenjenu i dopunjenu Uredbu o ograničenju visine cena osnovnih životnih namirnica kojom se određuju količine pakovanja ovih namirnica, u cilju zaštite životnog standarda građana.\nDopunjenom Uredbom određeno je ograničenje cena na: šećer kristal u pakovanju od jednog kilograma, brašno tip T-400 glatko u pakovanju do pet kilograma uključujući i pet kilograma, brašno tip T-500, takođe u pakovanju do pet kilograma, uključujući i pet kilograma, jestivo suncokretovo ulje u pakovanju od jednog litra, svinjsko meso – but, kao i UHT mleko sa 2,8 procenata mlečne masti u pakovanju od jednog litra.\nVlada Srbije obrazovala je Komisiju za predlaganje projekata iz oblasti zaštite životne sredine za region Zapadna Srbija, u okviru Programa Zelena Agenda, koja će vršiti odabir kandidovanih projekata za realizaciju u regionu Zapadne Srbije.\nKomisija, koju će činiti predstavnici organa državne uprave i građani ovog regiona, na osnovu iskazanih potreba, selekcijom i odabirom projekata sačinjavaće predlog liste projekata koji će se finansirati sredstvima iz Programa Zelena Agenda.


Opšte udruženje preduzetnika nagrađeno na sajmu u Gospiću\nOpšte udruženje preduzetnika Sombor je od 29. septembra do 01.oktobra učestvovalo na manifestaciji ”Jesen u Lici” koja se organizovala po 19. put u Gospiću. Veoma zapaženo učešće Somboraca na ovoj izložbi obeležila je i osvojena druga nagrada za najbolji nastup gostujućeg izlagača iz inostranstva . Preduzetnici su na svom štandu predstavili predlog za protokolarni poklon grada Sombora, koji se sastojao od proizvoda po kojima je naš grad prepoznatljiv. Veliko interesovanje od strane posetioca privučeno je poznatim brendovima Bezdanski damast “ Novi Novitet Dunav“ d.o.o. , Staparski ćilim zur “RUSTIKANNA“ , Lemeški kulen, i licidarsko srce porodice Janović szr L Amour , koje imaju zaštićeno geografsko porekla Sombora.\nUdruženje su na manifestaciji predstavili Stevan Budai, član predsedništva, kome je nagradu uručio lično Gradonačelnik Gospića, i Ana Ilić Panjković, predsednica sekcije za stare zanate\nPored štanda Udruženja, svoj štand na sajmu je imala I preduzetnica Ana Ilić Panjković, zur “RUSTIKANNA”, koja je učestvovala peti put na ovoj manifestaciji .\nOve godine manifestacija je imala preko tri stotine učesnika I preko trideset hiljada posetilaca, što je čini jednom od najznačajnijih ovog karaktera u Hrvatskoj\nSomborci su uživali u hrani i piću kao i u kulturno-umetničkom programu koji je propratio tri dana izlaganja na centralnom trgu Gospića, a imali su priliku da posete muzej Nikole Tesle u Smiljanu.Lepote krajolika Ličko-Senjske županije , posebno Plitvička jezera i more u Karlobagu, ostaće u sećanju ovoj družini.


SLAVIT ĆE BEOGRAD I SRBIJA 3. APRIL Đilas: Opozicija u Beogradu ima 56 posto podrške - Tutinske Novine\nSLAVIT ĆE BEOGRAD I SRBIJA 3. APRIL Đilas: Opozicija u Beogradu ima 56 posto podrške\nPredsjednik Stranke slobode i pravde (SSP) Dragan Đilas izjavio je danas da se sa koalicionim partnerima i nestranačkim ličnostima vode razgovori o kandidatima za najviše funkcije u Beogradu i Republici i da bio oni trebalo da budu završeni ove nedjelje, a da se u januaru izađe sa imenima za najviše funkcije i listom za parlamentarne izbore.\n„Svakim danom smo sve bliži i bliži tome da izađemo u javnost i saopćimo imena kandidata za najvažnije funkcije“, rekao je Đilas na konferenciji za novinare uoči sjednice Skupštine grada Beograda, na čijem je dnevnom redu budžet za narednu godinu, prenose mediji.\n„Kao što znate, ideja nam je da za najviše funkcije kandidujemo nestranačke ličnosti“, rekao je Đilas i dodao da se po medijima pojavljuju razne informacije.\n„Koliko vidim, vlast i Aleksandar Vučić čekaju da opozicija kaže ko će biti kandidat za predsjednika, da bi on saopćio hoće li se ponovo kandidirati, s obzirom da ‘prava istraživanja’ pokazuju da Vučić jako loše stoji. U ovom trenutku bi za opoziciju u Beogradu glasalo 56 posto građana, a za vlast 44 posto“, rekao je Đilas.\n„Na nivou Srbije su vlast i opozicija izjednačeni, malo je možda jača vlast u ovom trenutku, ali za tri-četiri mjeseca uz prave kandidate, to će se promijeniti. Slaviće Beograd i Srbija 3. aprila“, rekao je Đilas.\nPucnjava ispred Osnovnog suda u Rožajama: Jedna osoba ubijena, ranjen policajac\n(VIDEO) Savjetnik bošnjačkog člana predsedništva BIH posjetio Tutin


Snimak koji je pred vama je uznemirujuće prirode i molimo maloletna lica, kao i osobe kojima bi moglo da pozli da ga ne gledaju.\nSon je u neverici gledao jezivu situaciju, ostali su bili van sebe, zgroženi prizorom sa kojim se i lekarska ekipa jedva suočila.\nJužnokorejski igrač je, kada je shvatio šta je učinio, počeo da plače, čak su ga tešili i protivnički fudbaleri. Kajao se Son i pomirio sa crvenim kartonom vrlo brzo, svestan šta je inicirao u želji da dođe do lopte.\nOrije je bio smireniji, ali se posvetio molitvi, i to prilično dugo. Nije kratko trajala ni intervencija lekarske ekipe, koja je morala maksimalno pažljivo da prenese nesrećnog Gomeša na nosila.\nSVI SU KLEKNULI NA POČETKU MEČA, A NJIH DVOJICA Bentekeu i Sonu se SMEJE svet, videli su šta su učinili i odreagovali kao deca pred kaznu


Visoki komesarijat UN za izbeglice (UNHCR) ocenio je danas da još nisu ispunjeni uslovi za bezbedan povratak izbeglih Rohindži iz Bangladeša u Mjanmar.\n"Sadašnji uslovi na području Rakajna u Mjanmaru ne dozvoljavaju siguran i trajan povratak izbeglica", izjavio je portparol UNHCR-a Adrijan Edvards dan pošto su dve zemlje postigle dogovor o povratku izbeglica.\nEdvards je rekao da izbeglice i dalje beže, dodajući da su mnoge bile žrtve nasilja i da ne žele da se vrate u uništene kuće.\nVlasti Bangladeša i Mjanmara potpisale su sporazum o povratku nekoliko stotina hiljada pripadnika muslimanske manjine Rohindža koji su pobegli iz Mjanmara zbog sukoba.\nPortparol UNHCR-a je ocenio da povratak ne sme da bude preuranjen bez informacije o uslovima kojima se izbeglicama garantuje trajni i bezbedni povratak.\nU sukobima muslimanskih pobunjenika i vojske na severozapadu Mjanmara poginulo je 400 ljudi za nedelju dana.


Negativan PCR test iz Srbije ne važi u Sloveniji, samo testovi iz EU ili „šengena“ | Media Start Info\nNegativan PCR test iz Srbije ne važi u Sloveniji, samo testovi iz EU ili „šengena“\n26. decembra 2020. 26. decembra 2020. autor Media Start Info\nOdlukom Vlade Slovenije u tu zemlju građani Srbije više ne mogu da ulaze sa negativnim testom na Kovid – 19 urađenim u srpskim institucijama ili drugoj državi van EU, odnosno šengenskog područja, objavljeno ja na sajtu ambasade te zemlje u Beogradu.\nNa sajtu ambasade Slovenije u Beogradu navodi se da se ulazak u Republiku Sloveniju iz države na crvenoj listi (i Srbija) bez upućivanja u karantin kod kuće ili bez prilaganja negativnog rezultata testa na prisustvo virusa SARS-CoV-2 dozvoljava samo za sedam izuzetaka, i to:\n5. Predstavniku stranog bezbednosnog organa (policije ili pravosuđa), koji izvršava zvanični zadatak i napušta Republiku Sloveniju čim je to po izvršenju zadatka moguće.\nTakođe piše da više ne važe izuzeci zbog uključenosti u vaspitanje i obrazovanje, zbog hitnih poslovnih razloga, zbog planiranog hitnog zdravstvenog pregleda ili zahvata, za dvovlasnike ili zakupodavce zemljišta u pograničju ili na obe strane državne granici, zbog održavanja kontakata sa članovima uže porodice, radi pristupa prodavnicama i uslugama u susednoj državi.\nDakle, u ovim slučajevima je potrebno imati negativan test, inače će lice biti upućeno u karantin.\nIzvor: Ambasada Slovenije u Beogradu\nTagovi Evropska unija, PCR test, Šengen, Slovenija, Srbija\nPrethodna vestTajland: Deda Mraz došao na slonu i delio zaštitne maske (VIDEO)\nSledeća vestIzabrano 10 najboljih gradova sveta za život u 2020. godini


Press Online :: Društvo :: Evropska komisija zadovoljna radom Agencije za restituciju\nEvropska komisija zadovoljna radom Agencije za restituciju\nEvropska komisija je nadgledala rad Agencije za restituciju od samog početka i zadovoljni su njenim radom, a to je najvažnije zadovoljni su i građani, kazao je danas Tanjugu direktor te Agencije Strahinja Sekulić.\nSekulić je povodom godišnjeg izveštaja EK o napretku Srbije u evrointegracijama, u kome se navodi da je u pogledu imovinskih prava ostvaren napredak, kazao da od tih prava zavisi ekonomski razvoj zemlje.\n"Ni strani ni domaći investitor neće doći da investira novac, ako nema regulisana imovinska prava i u kojoj meri koju budemo rešavali te probleme u toj meri ćemo imati ekonomski razvoj", naglasio je Sekulić.\nKako je objasnio, Agencija, koja je formirana u januaru ove godine, izuzetno složene postupke rešava relativno brzo, tako da će u narednom periodu biti još brže rešenih predmeta, što je bio i predmet ocene Evropske komisije.\nSekulić je kazao da je za rešavanje jednog predmeta, ako je dokumentacija kompletna, potrebno oko mesec i po dana.\nUkoliko nedostaje neki dokument, savetnici pozovu tu stranku da ga donese i potom se nastavlja postupak, objasnio je Sekulić i dodao da je donet niz procedura kako bi se ubrzao postupak i građani ostvarili svoja prava.\nOn je najavio da će uskoro građani koji su podneli zahteve za restituciju moći preko interneta da prate svoj predmet.\nSekulić je kazao da je do sada podneto oko 9.000 zahteva, odnosno oko 50 zahteva dnevno, a da do kraja procesa, koji je planiran za 1. mart 2014. godine, očekuje oko 35.000. On je podsetio da ukoliko se imovina nalazi u državnoj svojini i još postoji, onda se može vratiti u naturalnom obliku, ali ukoliko je došlo do svojinskih promena, na primer privatizacije onda se daje obeštećenje, za šta je namenjeno oko dve milijarde evra.\nZahtevi su ravnomerno raspoređeni iz svih delova zemlje, s tim što postoji neka blaga prednost Beograda gde se najviše traži povraćaj poslovnih objekata, i Vojvodine gde je u pitanju poljoprivredno zemljište, naveo je Sekulić.\nKada je reč o završenim procesima, Sekulić je kazao da je već vraćeno oko 15.000 kvadrata poslovnog prostora i više od 1.200 hektara poljoprivrednog zemljista.\nSekulić je dodao i da će rešenje svih zahteva za restituciju, posebno onih koji se odnose na imovinu, omogućiti dodatne prihode državi kroz ubiranje poreza, što je jedan od pozitivnih efekata koji se očekuju.\nAca Banjac [neregistrovani]\n[15.10. 2012., 00:29]\nNas objekat u centru V.Banje, posle samo prve uplacene rate za kupnju 10-tak hotela,konzorcijum je otudjio preko hipoteke i to nizom netacnih podataka drzavnih organa rep.Srbije.Odmah zatim ta privatizacija je ponistena ali avaj...mnogo objekata je hipotekom izvuceno iz drzavne svojine i otudjeno za bednu cenu.DS-u treba skinuti kapu kako su to majstorski izveli.Smatram da to nisu regularne transakcije vec organizovana prevara pa cu pokrenuti sudski spor jer i previse je dokaza o muljanju...a kako mi se cini,jos nekom ce da ukidaju poslanicki imunitet\n[12.10. 2012., 19:19]\nNadam se da ću uskoro, umesto zakupnine koju plaćam za poslovni prostor koji su nacionalizovali mome dedi, plaćati porez na vraćenu imovinu!


SportDC - Vesti - Jahorina - Đokovići dobili plac na Jahorini\nČetvrtak, 26.05.2022 17:38\nRoditelji proslavljenog tenisera Novaka Đokovića, Srđan i Dijana, sa direktorom OC Jahorina Dejanom Ljevnaićem boravili su danas u Palama. Posjetili su crkvu Uspenja presvete Bogorodice i zapalili svijeće jer porodica Đoković danas proslavlja krsnu slavu Svetog Arhangela Mihaila.\nSrđan Đoković je rekao da je oduševljen ovim krajem, a posebno Jahorinom gdje su od opštine Pale dobili zemljište na kome u narednom periodu namjeravaju graditi objekat. On je istakao da Jahorina kao skijalište posjeduje veliki potencijal koji treba iskoristiti.\nPosebno se zahvalio srpskom članu Predsjedništva Miloradu Dodiku s kojim je, kako kaže, u kontaktu i koji je inicirao i organizovao sve aktivnosti oko dodjele zemljišta na Jahorini.\nDirektor Olimpijskog centra Jahorina Dejan Ljevnaić izrazio je zadovoljstvo što je potpisan ugovor o dodjeli zemljišta porodici Đoković na Jahorini i naglasio da je izuzetna čast što je Novak Đoković bez nadoknade dozvolio da jedna ski staza na Jahorini nosi njegovo ime.\nLjevnaić je rekao da je za Jahorinu od izuzetnog značaja što će Novak Đoković biti povezan sa ovom olimpijskom planinom i što se odlučio baš za ovu denstinaciju koju će kao poznato svjetsko ime na najbolji način promovisati.


Visoki predstavnik EU Borelj i evropski komesar Varhelji uputili pismo ministru Raduloviću: EU posvećena nastavku intenzivne podrške Zapadnom Balkanu u odgovoru na COVID-19\nDatum objave: 21.02.2021 17:00 | Autor: MVP\nPismo je uslijedilo kao odgovor na obraćanje šefa crnogorske diplomatije najvišim zvaničnicima EU, kada je istakao značaj zajedničkog rada u suočavanju sa pandemijom.\nU pismu se navodi da Evropska unija ima posebnu odgovornost da pomogne partnerima sa Zapadnog Balkana, te da bi uspostavljanje mehanizma EU osiguralo zajednički pristup jednom dijelu od 2,3 milijarde doza vakcina koje je EU obezbijedila, u okviru Tima Evropa, što bi prvenstveno moglo koristiti zdravstvenim radnicima.\nZvaničnici EU su naglasili da su u ovoj nezapamćenoj krizi, saradnja i solidarnost važniji nego ikada, podsjećajući da je EU već obezbijedila značajnu podršku kako bi pomogla regionu da se izbori s pandemijom. Kada je riječ o Crnoj Gori, EU je već obezbijedila 3 miliona eura vrijednu medicinsku opremu, 9,5 miliona eura za investicije u zdravstvo, 40,5 miliona eura za zadovoljavanje kratkoročnih i srednjoročnih socio-ekonomskih potreba i 60 miliona eura kredita iz programa makroekonomske finansijske pomoći. Osim toga, Ekonomski i investicioni plan koji je pokrenut za Zapadni Balkan podrazumijeva značajan investicioni paket u vrijednosti do 9 milijardi eura, koji ima za cilj da pokrene investicije vrijedne do 20 milijardi eura za podršku modernoj i zelenoj ekonomiji i društvenom oporavku po mjeri građana.\nBudite uvjereni da je Evropska komisija posvećena nastavku pružanja snažne podrške u suočavanju s ovom krizom. Brza vakcinacija na Zapadnom Balkanu biće presudna u okončanju pandemije i pokretanju socio-ekonomskog oporavka – navodi se u pismu visokog predstavnika Borelja i komesara Varheljija.


Ekskluzivno i uživo – Kraljevska opera i balet iz Londona samo u CineStar bioskopima! – Turizmarium\nKraljevski balet i Kraljevska opera pripremili su za publiku iz celoga sveta šest sjajnih naslova koje ćete moći da pratite putem satelitskog prenosa u CineStar bioskopima u Beogradu, Novom Sadu, Zrenjaninu i Pančevu. Ovo je savršen momenat da svetskoj pozornici priđete toliko blizu da imate osećaj kao da ste tamo, u Londonu.\nPrvi balet na programu je čudesna produkcija “Krcka Oraščića”, u četvrtak, 9. decembra 2021. Priča o devojčici Klari koja se upušta u čarobnu avanturu opčinjava gledaoce širom sveta i dan danas, a uz muziku Čajkovskog i estetiku kostima i samog baleta su zasigurno jedan od najdivnijih načina da otkrijete suštinu i magiju baleta. U sredu 15. decembra, Elena Stikina, Brajan Hajmel i Aleksej Markov oživljavaju jednu od najomiljenijih opera na repertoaru Kraljevske opere: Pučinijevu Tosku!\nТakođe, jubilarnom izvedbom Verdijevog “Rigoletta”, 10. marta 2022. godine, imaćemo čast da proslavimo 171 godinu od premijernog izvođenja ove slavne opere davne 1851. godine. Repertoar Kraljevske opere u CineStaru „zakucaće“ “La traviata” čije je prikazivanje organizovano za 13. april 2022. godine.\nPored ovih vanvremenskih klasika, klasična sezona baleta uključivaće i adaptaciju dobro poznate Šekspirove drame “Romeo i Julija”, koja će biti prikazana u CineStar bioskopima povodom Dana zaljubljenih u ponedeljak, 14. februara 2022. godine. Sezonu će zaokružiti legendarno “Labudovo jezero” u proleće 2022. godine, u četvrtak, 19. maja 2022.\nOvaj ekskluzivni Royal Opera House repertoar možete doživeti samo jednom uživo zahvaljujući satelitskom prenosu, a zanimljivost je da su nakon toga dostupni i snimci opera i baleta za potrebe školskih projekcija.\nDoživite spektakle u CineStaru savršenim spojem klasičnog i modernog i saznaćete još mnogo zanimljivih informacija o baletima i operama jer su u projekcije uključeni i ekskluzivni isečci iza kulisa i intervjui!\nViše informacija o repertoaru potražite na cinestarcinemas.rs.\nTags: baletbioskopiCineStarKraljevska operaRoyal Opera House


Slovenija mora vratiti neopravdan novac EK | Autonomija\nSlovenija mora vratiti neopravdan novac EK\nSlovenija na području regionalnog razvoja i strukturnih politika ima probleme i nedovoljno učinkovito koristi sredstva\nSlovenija će u evropski budžet morati vratiti 286.000 eura neopravilno korištenih sredstava za poljoprivredu, objavila je u utorak Evropska komisija.\nIako je riječ o sitnici u odnosu na ukupno 414 miliona eura neopravdanih izdataka za poljoprivredu na nivou cijele EU, slovenski član evropskog revizorskog suda, tijela koje nadzire potrošnju iz zajedničkog proračuna, smatra da Slovenija ima teškoće u korištenju evropskih sredstava, te da se to pokazuje i na ovom primjeru.\nPrema revizorskom izvještaju za 2011. godinu, Slovenija na području regionalnog razvoja i strukturnih politika ima probleme i nedovoljno učinkovito koristi sredstva, rekao je u utorak Milan Cvikl, slovenski član evropskog revizorskog tijela u kojemu su predstavnici svih 27 država članica.\nNema prave kontrole\nPrilikom transakcija dolazi do grešaka, mnogo je problema s poštovanjem pravila za javne narudžbe, a za finansiranje istraživačkih projekata nema prave kontrole niti se tražena sredstva uvijek mogu opravdati, rekao je Cvikl, govoreći na jednom predavanju u Mariboru.\nRevizija budžeta za 2011. godinu pokazala je da je 3,9 posto sredstava iz evropskog budžeta na nivou cijele EU bilo isplaćeno nepravilno, odnosno da nije smjelo biti isplaćeno, a riječ je o oko pet milijardi eura, rekao je Cvikl.


Erdogan i Putin razgovarali o humanitarnoj drami u Istočnoj Guti - informativa.ba\nVijesti Svijet Erdogan i Putin razgovarali o humanitarnoj drami u Istočnoj Guti\nErdogan i Putin razgovarali o humanitarnoj drami u Istočnoj Guti\nPredsjednik Republike Turske Recep Tayyip Erdogan i predsjednik Rusije Vladimir Putin telefonom su razgovarali o humanitarnoj drami u Istočnoj Guti kao i o drugim dešavanjima u Siriji, javlja agencija Anadolija.\nPrema diplomatskim izvorima, tokom razgovora je naglašeno da je dostava humanitarne pomoći civilima u Istočnoj Guti od ogromnog značaja.\nTakođer su se suglasili kako je veoma važno da stradanja u Istočnoj Guti prestanu što prije.\nNaglašeno je da su zajednički napori Turske, Rusije i Irana veoma važni za potpunu provedbu primirja u Istočnoj Guti.\nSnage odane Assadovom režimu od 19. februara ubile su 824 civila u Istočnoj Guti, a strahuje se da bi broj žrtava mogao porasti jer napadi u toj regiji i dalje traju.\nOznake: #Recep Tayyip Erdogan #Putin #Rusija #Turska


Ispovest veziste Atletika - Snovi jači od bolesti bubrega - Sportske.net\nIspovest veziste Atletika - Snovi jači od bolesti bubrega\nAs 'Jorgandžija' otkriva da već dugo igra sa kateterom jer posle svake utakmice i treninga mokriv krv!\nDobre vesti za Simeonea pred revanš sa LesteromInter pritiska Simeonea, a plan je jasan!Neće, pa neće - Fudbaleri Atletika jednostavno ne umeju sa krečaRutina "Jorgandžija" protiv fenjerašaReal bez "Bi-Bi-Si" trija nastavlja pohod ka tituli!\nOd povrede koju je zadobio na utakmici Lige šamiona protiv Bajera iz Leverkuzena pre dve godine, kada su mu oštećeni bubrezi, Saul Nigez se suočava sa velikim problemima.\nIpak, ne namerava da odustane jer ima cilj - da osvoji Ligu šampiona.\n"Već dve godine igram sa kateterom. Posle svakog treninga i utakmice mokrim krv. To nije prijatno.\nRizikujem zdravlje za ove crveno-bele boje i da bih ispunio san. To je san cele ekipe" izjavio je Saul za "Marku".\n'Jorgandžije' su u poslednje tri sezone dva puta izgbile finale Lige šampiona, oba puta od Real Madrida. Sada su nadomak plasmana u polufinale, no moraće da odbrane 1:0 sa 'Visente Kalderona' u Lesteru.


Vesti online / Vesti / Svet / Bugari koji bi da "otkinu" deo Srbije ulaze u vlast?\nBugarska ultranacionalistička partija Ataka, poznata po zalaganju za pripajanje delova Srbije u kojima žive Bugari, spremna je da prvi put uđe u vladu Bugarske.\nUltranacionalisti treći na izborima u Bugarskoj\nNovi proruski "patriotski" savez kojem pripada ova stranka dogovorio je koaliciju sa bivšim premijerom Bojkom Borisovim, javlja AFP.\nAgencija navodi da je taj savez "Ujedinjenih patriota" koji podstiče antiimigraciona osećanja i neprijateljski je raspoložen prema muslimanima, Romima i gejevima, na parlamentarnim izborima bio trećeplasiran.\nSpajanjem sa Borisovljevom proevropskom partijom desnog centra GERB, koalicija će ostvariti većinu u parlamentu sa samo dva poslanička mesta iznad neophodnog broja.\n- Da se nismo složili oko formiranja vlade sa ovim ljudima, morali bismo da izađemo na nove izbore za nekoliko meseci i da završimo u istoj situaciji - rekao je Borisov u specijalnom obraćanju parlamentu okružen liderima "Ujedinjenih patriota", prenosi agencija.\n* Bugarska: "Evropa pobedila Rusiju"\n* Bugarski predsednik: Rusija želi da sruši Evropsku uniju!\n* Bugarska provokacija: Zaustavite Putina dok ne rasturi Evropu!\nSRBIJA Borisov dobio orden: Bugarska će uvek podržavati Srbiju\nSVET Bugarska: "Evropa pobedila Rusiju"\nSVET Borisov: Zbog dvostrukih aršina, ljudi na istoku EU osećaju se kao Aboridžini\nSVET "Pravoslavni savez na Balkanu sprečila bi zapadna vojska"


Netanjahu: Izrael zauvek na Zapadnoj Obali\nIzraelski premijer Benjamin Netanjahu izjavio je da će jevrejska država zadržati kontrolu nad velikim delom naselja na okupiranoj Zapadnoj obali, čime je izazvao bes Palestinaca, koji žele tu teritoriju za svoju buduću državu.\nNetanjahu je to izjavio tokom današnje posete jednom bloku naselja u Guš Ecionu, južno od Jerusalima, gde je zasadio drvo kako bi obeležio jervrejski dan pošumljavanja. Netanjahu je rekao da će Izrael graditi i ostati na tim teritorijama „zauvek“, što je stav koji deli većina Izraelaca.\nPomoćnik palestinskog predsednika Mahmuda Abasa izjavio je za Asošijeted Pres da je ono što radi Netanjahu - „neprihvatljivo“. On je takođe optužio Izrael da potkopava najnoviju posetu američkog izaslanika za Bliski istok Džordža Mičela, koji nastoji da oživi izraelsko-palestinske mirovne pregovore. Mičel se danas u Jerusalimu sastao sa Netanjahuom, a potom i sa palestinskim predsednikom Abasom u jordanskoj prestonici Amanu. To je bio drugi suret američkog izaslanika sa dvojicom lidera od četvrtka kada je doputovao u region.


Raiffeisen banka među vodećim bankama u BiH i društveno odgovorna kompanija - Akta.ba\nRaiffeisen banka među vodećim bankama u BiH i društveno odgovorna kompanija\nRaiffeisen banka je jedan od značajnih nosilaca društvenog razvoja i jačanja pozitivnog poslovnog okruženja u BiH.\n15.12.2016. 08:40 Izvor: / Akta.ba\nPredrag Praštalo, predsjednik Evropskog pokreta u BiH je danas u zgradi centrale Raiffeisen banke u Sarajevu imao radni susret sa predsjednikom Uprave ove banke, Karlheinz Dobniggom, kojom prilikom ga je informirao o trenutačnim aktivnostima i projektima, čija realizacija je planirana tokom 2017.godine.\nPraštalo se zahvalio Raiffeisen banci na podršci projektima za mlade i obostrano korisnom partnerstvu,koje ulazi u treću godinu.\nPored toga,Praštalo je istakao da je jedan od najvažnijih i najbolje organiziranih projekata iz oblasti kulture bio projekat „Godina kulture BiH-Austrija 2016“,kojeg je implementiralo Ministrastvo vanjskih poslova Austrije preko ambasade u Sarajevu, što ne bi bilo moguće bez značajne podrške Raiffeisen banke i drugih austrijskih kompanija, koje posluju u našoj zemlji.\nPraštalo je pohvalio društvenu odgovornost Raiffeisen banke u ovom, ali i u nizu drugih projekata,koji se svake godine i u različitim oblastima realiziraju na teritoriji cijele zemlje, čime se Raiffeisen banka sa punim pravom svrstava u red jedne od društveno najodgovornijih kompanija u BiH.\nRaiffeisen banka je jedan od značajnih nosilaca društvenog razvoja i jačanja pozitivnog poslovnog okruženja u Bosni i Hercegovini- istakao je predsjednik Evropskog pokreta.\nDirektor Raiffeisen banke, Karlheinz Dobnigg je pohvalio projektne aktivnosti Evropskog pokreta, posebno istakavši angažman organizacije na polju EU integracija. Sugovornici su se složili da su pozitivna ocjena o napretku BiH, kao i podnošenje aplikacije u februaru,a potom i dobivanje ohrabujućeg odgovora iz Brisela, te posebno uručenje Upitnika Bosni i Hercegovini od strane EU u Sarajevu, istorijski događaji od šireg društvenog značaja, koji jasno pokazuju da se BiH nezaustavljivo kreće ka članstvu u Evropskoj uniji.\nTo može biti važan motivirajući faktor za sve segmente društva,koji će neumitno imati uticaja na jačanje i unaprijeđenje poslovnog okruženja i stvaranja boljeg ekonomskog okruženja.\nNa kraju susreta, Praštalo je istakao da je Evropski pokret u BiH od svog osnivanja 2006.godine, više nego zadovoljan klijent i da se ove godine obilježava prva decenija uspješne suradnje sa Raiffeisen bankom.


RTCG - Radio Televizija Crne Gore - Nacionalni javni servis :: Svijet :: Hong Kong ostaje bez najvećeg prodemokratskog lista\n24. 06. 2021. 23:22 >> 23:23 0\nHong Kong ostaje bez najvećeg prodemokratskog lista\nList Epl dejli poznat po kritičkom stavu prema Pekingu i simbol prodemokratskog pokreta u Hong Kongu, prestaje da izlazi pošto se našao na udaru nametnutog zakona o nacionalnoj bezbjednosti, prenio je danas Radio slobodna Evropa (RSE) pisanje svjetskih medija.\nIstovremeno je u Hong Kongu počelo prvo suđenje optuženom po tom drakonskom zakonu koji je ugušio opoziciju i drugačija mišljenja na nekada autonomnoj kineskoj teritoriji.\nPrkosni prodemokratski list Epl dejli koji je razgnjevio kineske lidere saopštio je da će u četvrtak štampati svoje posljednje izdanje, završavajući eru neometanog kritičnog izvještavanja prema Pekingu u glavnim štampanim medijima u tom gradu, piše Volstrit džurnal.\nHongkonška kompanija Nekst didžital, vlasnik lista koji je osnovao zatvoreni kritičar Pekinga Džimi Lai, u srijedu je navela da će prestati da postoji poslije posljednjeg štampanog izdanja najkasnije u subotu.\nMenadžment Epl dejlija saopštio je da je donio odluku o gašenju navodeći bezbjednost zaposlenih.\nList je, ukazuje Volstrit džurnal, na meti Pekinga otkako je prošlog juna uveden zakon o nacionalnoj bezbjednosti kojim se suzbijaju drugačija mišljenja u Hong Kongu koji je bio zahvaćen višemjesečnim antivladinim protestima 2019.\nVlasti u Hong Kongu nedavno su zamrzle imovinu kompanije Nekst didžital, uključujući većinski udio Laia, prošle nedjelje podigle optužnice protiv vodećih ljudi prema zakonu o bezbjednosti i zaplijenile kompjutere novinara iz redakcije.\nLai, koji je novine osnovao 1995. godine, u zatvoru je zbog učešća u protestima i čeka suđenje zbog navodnih prekršaja zakona o nacionalnoj bezbjednosti.\nPoslije protesta 2019. vlasti Hong Konga su krenule u suzbijanje građanskog i političkog života na toj kineskoj teritoriji, nametanjem obuhvatnog zakona o nacionalnoj bezbjednosti koji je značajno suzbio opoziciju i pobudio strahove od miješanja u obrazovni sistem, sudove i medije, piše Fajnenšel tajms (The Financial Times).\nPo zakonu o nacionalnoj bezbjednosti u srijedu je takođe uhapšen autor uredničkih komentara u Epl dejliju, pošto su prošle nedjelje vlasti izvršile pretres kancelarije lista i uhapsile pet ljudi na rukovodećim pozicijama, uključujući glavnog urednika Rajana Loa.\nVlasti su optužile Epl dejli i njegove vodeće ljude da su bili u dosluhu sa stranim silama objavljivanjem poziva za uvođenje sankcija vladi Hong Konga poslije protesta 2019. i uvođenja zakona o nacionalnoj bezbjednosti.\nHong Kong je dugo bio viđen kao svetionik slobode štampe u Aziji, ali su mediji na kineskoj teritoriji pod sve većim pritiskom, ukazuje Fajnenšel tajms, dok Gardijan (The Guardian) ističe da su Epl dejli i njegov osnivač Džimi Lai postali simboli prodemokratskog pokreta i trn u oku hongkonškoj vladi i policiji.\nPoslije optužbi o nenavedenim člancima s pozivima na uvođenje sankcija, policija je zamrzla imovinu tri kompanije povezane s listom u vrijednosti od 2,3 miliona dolara, dok su zaključani bankovni računi.\nKompanija iza Epl dejlija je saopštila da bez oslobađanja tih sredstava neće moći da plaća zaposlene i operativne troškove, pa će biti prinuđena da zatvori list.\nOdluka se nije očekivala prije petka, ali je, kako ukazuje Gardijan, saopštenje o zatvaranju objavljeno u srijedu poslije hapšenja glavnog autora uredničkih komentara.\nZa 26 godina od osnivanja, Epl dejli je bio nesputan u kritikama Kineske komunističke partije i nepokolebljiv u podršci prodemokratskom pokretu.\nPreživeo je više pretresa, kampanja bojkota i hapšenja svog osnivača prema drakonskom zakonu o nacionalnoj bezbjednosti, piše Vašington post.\nNajava zatvaranja najvećeg hongkonškog prodemokratskog lista je udar za slobodu medija u tom gradu, ocjenjuje BBC.\nEpl dejli je počeo kao lokalni tabloid, poznat po senzacionalističkim člancima i upadljivim naslovima s temama o seksu, drogama i skandalima, ali je, ističe britanski javni servis, tokom posljednjih 26 godina, evoluirao u jedan od najglasnijih prodemokratskih glasova u Hong Kongu – jedan od rijetkih koji se usuđivao da osporava Kinu.\nMjere protiv štampe bi mogle biti pooštrene, pošto se, kako navodi BBC, vlada Hong Konga sprema da uvede zakon o lažnim vijestima, što izaziva strahove da bi moglo biti iskorišćeno kao novo sredstvo gušenja disidentskih mišljenja.\nPored najave gašenja lista koji je na udaru zakona o nacionalnoj bezbjednosti, u Hongkongu je u sredu na sud izašao i prvi optuženi po tom drakonskom zakonu, piše Tajms (The Times).\nTong Jing-kit na početku suđenja je negirao krivicu po optužbama za podsticanje secesije i učešće u terorističkim aktivnostima. On je uhapšen 1. jula prošle godine, nekoliko sati pošto je zakon stupio na snagu kada je motorom uletio među tri policajca.\nNa motoru je bila protestna zastava sa sloganom "oslobođenje Hong Konga, revolucija našeg vremena".\nTužioci su na suđenju izneli argument da protestni slogan ima za cilj "odvajanje" Hong Konga od Narodne Republike Kine i naveli da je slogan smislio aktivista Edvarda Leung koji se zalagao za nezavisnost i koji služi kaznu od šest godina zatvora zbog napada na policiju i nerede.\nTužilaštvo tvrdi da se ulijetanje motorom među policajce svodi na terorizam, jer je Tong pokušao da razbije kordone s namjerom da nanese štetu, uz isticanje zastave s političkim konotacijama.\nSlučaj Tonga, prvog među više od 100 ljudi koji su uhapšeni po novim pravilima, predstavlja test kako će hvaljeni hongkongški pravosudni sistem, zasnovan na principima pravičnosti i nezavisnosti britanskog opšteg prava, tumačiti i sprovesti zakon o bezbjednosti koji je nametnuo Peking, piše Njujork tajms.\nTongova sudbina mogla bi ukazati kako će sudovi postupati u desetinama drugih slučajeva optuženih po zakonu o nacionalnoj bezbjednosti, dok će odluka o popularnom protestnom sloganu sa zastave biti jasan znak koliko daleko drakonski zakon ide u kriminalizaciji političkog govora.\nOdluke sudija po specifičnim optužbama protiv Tonga takođe će biti pažljivo praćene kako bi se vidjelo da li se zakon o nacionalnoj bezbjednosti koristi za suzbijanje pravih prijetnji po bezbjednost Kine ili prosto da se uguše glasovi koji su kritični prema vladajućoj Komunističkoj partiji, dodaje Njujork tajms.\nDvoje urednika portala hongkonškog "Stend njuza" optuženi za pobunu\nUklonjenja statua posvećena stradalim na Trgu Tijenanmen\nGlavni urednik i direktor ostaju u pritvoru


Zatvaranje nevakcinisanih ljudi u Austriji je “teška mera koja već daje plodove”, javljaju iz Beča. Prijave za vakcinaciju su u porastu od prošle nedelje. Cilj kancelara nije diskriminacija nevakcinisanih već da budu vakcinisani, najavio je i vakcinaciju dece od pet do 11 godina ukoliko Evropska agencija za lekove da zeleno svetlo, piše BFMTV.\n,,Teška odluka”, ali “efikasna”, dočekala je Aleksandra Šalenberga, austrijskog kancelara. Dok Austrija od ovog ponedeljka uspostavlja kontrolu nad nevakcinisanim građanima u Austriji, čini se da je ta mera već urodila plodom sa ogromnim povećanjem registracija u centrima za vakcinaciju kako bi izbegli izolaciju.\n„Nismo iz vedra neba delimično lišili slobode deo stanovništva, već ta mera već deluje“, pozdravio je kancelar, koji je doneo ovu odluku bez presedana u Evropskoj uniji, uoči epidemije kada je primećen skok broja novozaraženih.\nAustrija se suočava sa porastom novih slučajeva, najvećim od početka pandemije – 12.000 dnevno u proseku u zemlji od 8,9 miliona ljudi. ,,Jedina šansa da se izađe iz ovog začaranog kruga je povećanje vakcinacije”, koja je “sramno niska” (do danas 65 odsto), insistira lider.


Halkidiki, Kasandra apartmani\nGrčka smeštaj, autobuski prevoz\nObjekat Flogita beach nalazi se na odličnoj lokaciji u prvom redu kuća na samo 20 metara udaljenosti od plaže, pored čuvene poslastičarnice Hadzijanis. Poseduje četvorokrevetne duplex apartmane koji se nalaze na prvom spratu od kojih neki imaju direktan pogled na more a drugi pogled na dvorište.\nApartmani se sastoje od zasebne kuhinje (sa osnovnim priborom za pripremanje hrane i ručavanje) opremljene velikim frižiderom i mini šporetom, dve zasebne spavaće sobe – jedne sa francuskim krevetom i druge sa 2 singl kreveta iz koje se izlazi na prostranu terasu i kupatila. Apartmani su prve kategorije po lokalnoj kategorizaciji i opremljeni su TV-om, Wi – Fi internet konekcijom i klima uređajem čije je korišćenje uračunato u cenu.\n40% prilikom rezervacije ostatak na 6 RATA za korisnike kreditnih kartica Intesa i Komercijalne banke.\n30% prilikom rezervacije ostatak na 12 RATA za korisnike kreditnih kartica banke Poštanske štedionice, uz uvećanje od 5% na deo koji ide na rate.


Na lokaciji gde se sada prostire ruinirani simbol grada nikao bi novi stambeno-poslovni prostor.\nVrednost investicije je 18,6 miliona evra\n“Očekujemo podršku svih Leskovčana da dobiju ovakav prostor na 1,4 hekatara. U ovim objektima bi radilo 260 radnika, a na izgradnji bi bilo angažovano hiljadu radnika isključivo iz leskovačkih firmi”, rekla je predstavnica „Delta Real Estate“ Sandra Borđoški i dodala da nema načina da se sačuva „Šajkača“.\n“Da bi se ovaj objekat stavio u namenu i bio bezbedan ne samo za posetioce nego i za prolaznike potrebno je uložiti 1,5 miliona evra. To je investicija koja bi se kroz izložbenu namenu ne bi mogla biti isplativa. On je projekovan samo za izložbenu namenu i ne može se pretvoriti u komercijalni ili stambeni prostor”, rekla je Borđoški i dodala da bi izgradnja novog kompleksa mogla uskoro da počne ukoliko lokalna samouprava pronađe svoj interes i stručna javnost se pozitivno izjasni.\nKompanija “Delta” je leskovački sajam kupila 2007. godine na aukciji u Beogradu za 126 miliona dinara, s obavezom da u razvoj uloži 6,33 miliona dinara. Od tada ovde nije održan ni jedan sajam ni tradicionalni novogodišnji vašar.\nPrezentaciji projekta prisustovao je i gradonačelnik Leskovca Goran Cvetanović ali on danas nije izneo svoje mišljenje o ovom predlogu.\nOtvoren sajam za penzionere u Nišu\nAca Ovo je bruka i sramota! Od sajamskog grada je napravljena crna tacka, a sada kako bi se podsecanje na to potpuno iskorenilo iz nasih glava, umesto dovodjenja izlagaca i potencijalnih investitora, mi ovo svetsko zdanje rusimo i gradimo nekakve stanove, koje ne znamo ko u Leskovcu ima para da kupi. Uzgred, Leskovac vec ima objekte koji su "bili hoteli" a sada su, takodje, ruine. Medjutim, izgleda da je skupo uloziti i u oporavak ovih objekata, vec je potrebno izgraditi novi jer je verovatno jeftinije uz sve troskove rusenja! Svaka cast intelektualci, satrite ovaj grad do kraja!


Vulin: Da bi BIH bila stabilna, svi moraju biti jednako tretirani @ Cafe.ba\nKemal Malovčić: Da nije bilo mene Šerif nikada Ivan Ivanović pitao Moniku Beluči šta čini muškarce OVO NIJE VIĐENO U “GRANDU”: Djevojke IZGLEDOM raspametile Karleuša izvrijeđala Viki, ali ova joj nije ostala Vulin: Da bi BIH bila stabilna, svi moraju biti jednako tretirani Regija\nIzvor: Tanjug 04.09.2016 u 14:11 h\nALEKSINAC - Ministar za rad Srbije Aleksandar Vulin izjavio je da politika pritisaka i politika u kojoj je Republika Srpska stalno za nešto kriva nije dobra politika. Makedonija želi da tuži Srbiju za genocid nad Albancima?!Nema vanrednih parlamentarnih izbora u SrbijiVlada Hrvatske osudila provokacije antisrpskim plakatima i promocije ustaštva i nacizma On je dodao da bi BiH bila stabilna, svi koji su unutar nje i koji učestvuju u njenom političkom životu moraju da budu na isti način i tretirani i poštovani.\nVulin je reagujući na izjavu visokog predstavnika za BiH Valentina Incka rekao da bi Incko morao da razume i pokaže da on nije visoki predstavnik za RS, već da je visoki predstavnik za BiH.\n"Odgovornost za stabilnost i mir u Bosni i Hercegovini nose predstavnici sva tri naroda, ali i predstavnici Međunarodne zajednice.\nZato politika pritisaka i politika u kojoj je Republika Srpska stalno za nešto kriva i stalno se prikazuje kao nekakav faktor nestabilnosti nemira i nereda nije dobra politika", rekao je Vulin novinarima.\nPrema njegovim riječima, da bi BiH bila stabilna, svi koji su unutar nje i učestvuju u njenom političkom životu moraju da budu na isti način i tretirani i poštovani.\nIncko je u intervjuu za "Politiku" ocijenio da bi održavanje referenduma imalo ozbiljne posljedice na BiH i region, navodeći da bi to doprinjelo destabilizaciji BiH.\nOn je naveo da se predsjednik RS Milorad Dodik "igra vatrom" ukoliko ne namjerava da odustane od referenduma o Danu RS.\nHajde se ti pozabavi Kosovom da bi Srbija bila stabilna. Oki\nNema ovde dobrog zivota nikad .svi to znaju\nJedi govna majmune jedan\nMinistar rada i zaposljavanja,socijalnih i borackih pitanja Vlade R.Srbije Aleksandar Vulin, trebao bi da se bavi svojim poslom a ne da sve cesce komentarise unutrasnja desavanja u drugim zemljama.